title: Subprime-kriisi

text: Lehmanin tuhosta käynnistyi subprime-kriisin rajuin osa, jossa luottamuspulan synnyttämät rahoitusongelmat levisivät Wall Streetin pankkisektorin kautta maailman joka kolkkaan. Lehman Brothersin päästämistä konkurssiin on pidetty jälkikäteen suurena virheenä. Sittemmin viranomaiset ovat ottaneet aktiivisen roolin markkinoiden vakauttamisessa.


title: Subprime-kriisi

text: Syksyllä 2008 johtava vakuutusyhtiö American International Group joutui likviditeettiongelmiin yhtiön luottokelpoisuusluokituksen laskemisen myötä. Yhtiö tarvitsi lisärahoitusta, ettei luokitus olisi laskenut lisää ja synnyttänyt entistä suurempaa rahoitusvajetta.


title: Subprime-kriisi

text: Yhdysvaltain keskuspankki myönsi 17. syyskuuta 2008 Yhdysvaltain valtiovarainministeriön tukemana AIG:lle 85 miljardin dollarin hätäluoton. Luoton vastikkeena Yhdysvaltain liittovaltio sai 79,9 prosenttia yhtiön osakkeista ja veto-oikeuden kaikkiin merkittäviin päätöksiin yhtiössä.


title: Subprime-kriisi

text: 17. syyskuuta 2008 Britannian johtava finanssikonserni Lloyds TSB teki ongelmiin ajautuneesta Halifax Bank of Scotlandista (HBOS) noin 12 miljardin punnan arvoisen ostotarjouksen.


title: Subprime-kriisi

text: Lloyds hallitsee oston myötä muun muassa noin 28 prosenttia Britannian asuntoluottomarkkinoista, ja 200 miljardin talletuksillaan noin puolta kaikista saarivaltion talletuksista. Yhdistymishanke ei olisi ollut käytännössä mahdollinen, ellei pääministeri Gordon Brown olisi luvannut ohittaa kilpailusäännöksiä.


title: Subprime-kriisi

text: Washington Mutual menetti tallettajiensa luottamuksen subprime-kriisin tapahtumien ja suurten alaskirjausten myötä. 15. syyskuuta 2008 alkaen tallettajat nostivat 10 päivän kuluessa pankista 16,7 miljardia dollaria. Seurauksena oli, että pankin likviditeetti laski alle tason, jolla toimintaa olisi voinut jatkaa. Lisärahoitusta ei ollut saatavissa, sillä yrityksen luottoluokitus oli pudotettu roskaluokkaan.


title: Subprime-kriisi

text: 25. syyskuuta 2008 Yhdysvaltain liittovaltion säästöpankkivalvonnasta vastaava viranomainen OTS sulki pankin ja siirsi sen Yhdysvaltain talletussuojasta vastaavan viranomaisen FDIC:n haltuun. Pian sen jälkeen FDIC myi hätäkaupassa pääosan pankin toiminnoista JPMorgan Chaselle noin 1,9 miljardilla dollarilla. JPMorgan Chase osti aikaisemmin Yhdysvaltain keskuspankin (FED) tukemana Bear Stearnsin, joka oli keväällä 2008 subprime-kriisin ensimmäinen merkittävä uhri Wall Streetilla.


title: Subprime-kriisi

text: Washington Mutual -pankin kaatuminen on Yhdysvaltain historian suurin. Aikaisempi ennätys jäi taakse reilulla marginaalilla – WaMulla oli kaatumishetkellään 307 miljardin dollarin varat, kun ennätyksen edellisen haltijan, vuonna 1984 kaatuneen Continental Illinoisin varat olivat 40 miljardia.


title: Subprime-kriisi

text: AmeriBankista tuli 19. syyskuuta 2008 12. yhdysvaltalaispankki, joka ajautui konkurssiin rahoituskriisin vuoksi. Osa sen varallisuudesta siirrettiin kahdelle muulle pankille. Kulut konkurssista arvioitiin noin 42 miljoonaksi dollariksi.


title: Subprime-kriisi

text: The New York Timesin mukaan Goldman Sachs kärsi subprime-kriisissä erityisesti American International Group -episodista, sillä AIG oli Goldman Sachsin suurin kauppakumppani. Warren Buffettin luotsaama sijoitusjätti Berkshire Hathaway ilmoitti 23. syyskuuta 2008 investoivansa Goldman Sachsiin 5 miljardia dollaria. Sijoittajaguru Buffettin teko oli Goldman Sachsille mahdollisesti tärkeämpi luotettavuuden osoituksena kuin pelkkänä lisärahoituksena.


title: Subprime-kriisi

text: Morgan Stanleyn ohella Wall Streetin viimeinen investointipankki Goldman Sachs muuttui liikepankiksi syyskuussa 2008 päästäkseen käsiksi liittovaltion tarjoamaan lisärahoitukseen.


title: Subprime-kriisi

text: Morgan Stanley muuttui Goldman Sachsin tavoin tavalliseksi liikepankiksi syyskuussa 2008 päästäkseen käsiksi liittovaltion tarjoamaan lisärahoitukseen. Morgan Stanleyn harjoittama investointipankkitoiminta perustui taattuun markkinarahoituksen saamiseen, jota ei enää katsottu mahdolliseksi entisessä laajuudessa. Japanilainen Mitsubishi UFJ Financial Group osti lokakuussa 21 % osuuden yrityksestä.


title: Subprime-kriisi

text: Yritys säilytti kaaoksesta huolimatta tuloskuntonsa. Subprime-kriisin pahimman vaiheen keskellä Morgan Stanley julkisti 17. syyskuuta 2008 tilivuoden kolmannen neljänneksen tuloksensa (1,43 miljardia dollaria) heikenneen vain 3 prosenttia vuotta aikaisemmasta. Osakekohtainen tulos oli 1,32 dollaria (1,38 dollaria 2007). Markkinaennusteet odottivat osakekohtaisen tuloksen olevan puolet pienempi.


title: Subprime-kriisi

text: Benelux-maissa toimiva Fortis sai 28. syyskuuta 2008 hätäapua. Belgian, Alankomaiden ja Luxemburgin viranomaisten kokoama pelastuspaketti on kooltaan 11,2 miljardia euroa. Belgian valtio antaa 4,7 miljardia euroa vastineeksi 49 prosentin osuudesta Fortisin Belgian pankkitoimintoihin, Alankomaat 4 miljardia ja Luxemburg 2,5 miljardia vastaavista osuuksista Fortisin Alankomaiden ja Luxemburgin pankkitoimintoihin. Fortis on tähän mennessä suurin subprime-kriisissä vaikeuksiin joutunut eurooppalaispankki.


title: Subprime-kriisi

text: Yrityksen maksuvalmiutta on epäilty, sillä sen taannoiseen ABN Amro-hankintaan kului 24,2 miljardia euroa. Fortis, Royal Bank of Scotland Group Plc ja Banco Santander SA ostivat ABN Amron 72 miljardilla eurolla juuri ennen subprime-kriisin alkamista vuonna 2007. Fortis aikoo myydä osuutensa ABN Amrosta, mutta ostajaa ei ole vielä tiedossa.


title: Subprime-kriisi

text: Bradford & Bingley oli syyskuun lopussa 2008 toinen subprime-kriisin aikana kansallistettu brittipankki. B&B oli saarivaltion yhdeksänneksi suurin asuntolainoittaja. Pankki päätyi lopulta Banco Santanderille.


title: Subprime-kriisi

text: Espanjan suurin pankki Banco Santander SA osti brittipankki Bradford & Bingleyn talletusliiketoiminnan ja 200 toimipaikasta koostuvan konttoriverkoston. B&B-brandi jäi toistaiseksi käyttöön, mutta talletukset siirtyivät brittipankki Abbeyn haltuun, jonka Santander osti vuonna 2004. Kaupassa Santander maksoi 400 miljoonaa puntaa B&B:n 2,7 miljoonasta asiakkaasta, joilla oli yhteensä noin 21 miljardin punnan talletusvarat pankissa. B&B:n suurin ongelma, 41 miljardin punnan asuntolainakanta, ei kelvannut ostajille ja jäi valtion ongelmaksi. B&B:n hankinta vahvisti Banco Santanderin asemaa saarivaltiossa. Yritys oli ehtinyt ostaa jo aikaisemmin heinäkuussa brittiasuntolainoittaja Alliance & Leicesterin.


title: Subprime-kriisi

text: Saksalainen kiinteistöluottopankki Hypo Real Estate (HRE) ajautui vaikeuksiin sen vakavaraisuuden heikennyttyä. Sunnuntaina 5. lokakuuta 2008 Saksan hallitus päätti myöntää sille 50 miljardin tukipaketin. Samalla Saksan hallitus seurasi aiempaa Irlannin esimerkkiä ja ilmoitti takaavansa kaikki yksityistalletukset ilman ylärajaa.


title: Subprime-kriisi

text: Muita Euroopassa vaikeuksiin ajautuneita pankkeja ovat belgialais-ranskalainen Dexia ja useat islantilaiset pankit kuten Glitnir, Landsbanki ja Kaupthing.


title: Subprime-kriisi

text: Kiivaasti säännöstelyä vastustavat pankinjohtajat alkoivat vaatia maaliskuun 2008 jälkeen shorttaajia (lyhyeksimyyjiä) kuriin. Viranomaiset kielsivätkin elokuussa väliaikaisesti lyhyeksi myynnin pankkiosakkeilla. Shorttaajat näkevät itsensä yhtiöiden laiminlyöntien paljastajina. Enron-skandaali alkoi shorttaaja Jim Chanosin havaintojen jälkeen.


title: Subprime-kriisi

text: Yhdysvallat kielsi rahoitusalan osakkeiden lyhyeksi myynnin kahdeksi viikoksi syyskuussa 2008. Britannia kielsi käytännön syyskuussa 2008 loppuvuodeksi.


title: Subprime-kriisi

text: Yhdysvaltain valtiovarainministeriö koosti 20. syyskuuta 2008 julkaistun Reutersin uutisen mukaan 500–800 miljardin dollarin pelastuspakettia pankkikriisin hillitsemiseksi. Suunnitelma roskapankin perustamisesta kaatui Yhdysvaltain edustajainhuoneessa 29. syyskuuta 2008. Tämä sai Dow Jones-osakeindeksin laskemaan vajaat 7 % eli 777 pistettä, joka oli pisteissä kaikkien aikojen ennätyspudotus yhden päivän aikana. Roskapankkisuunnitelma meni lopulta läpi edustajainhuoneessa 3. lokakuuta 2008.


title: Subprime-kriisi

text: Yhdysvaltain valtiovarainministeri Henry Paulson kertoi G7-kokouksen yhteydessä Yhdysvaltain valtiovarainministeriön aikovan käyttää 700 miljardin dollarin roskapankkia myös finanssiosakkeiden ostamiseen.


title: Subprime-kriisi

text: Britannian pankkitukipaketti koostuu useista osista, mutta kokonaisuutena se on alustavasti 400 miljardia puntaa eli yli 500 miljardia euroa eli samaa luokkaa kuin Yhdysvaltain roskapankki.


title: Subprime-kriisi

text: Saksan hallitus varaa kaikkiaan 480 miljardia euroa finanssikriisin hoitoon.


title: Mika Skyttä

text: Mika Skyttä (s. 25. huhtikuuta 1973 Varkaus) on suomalainen jääkiekkoilija, pelipaikaltaan hyökkääjä. Hän pelasi SM-liigassa 10 kautta edustaen suurimman osan SaiPaa, yhden kauden verran HPK:ta. Hän teki parhaalla liigakaudellaan 17 maalia. Skyttä tunnettiin pahana ärsyttäjänä ja kulmavääntäjänä.


title: The Silent Whales of Lunar Sea

text: The Silent Whales of Lunar Sea on Brittiläisen folk metal -yhtye Skycladin viides studioalbumi.


title: Tomáš Kucharčík

text: Tomáš Kucharčík (s. 10. toukokuuta 1970 Vlašim, Tšekki) on tšekkiläinen jääkiekkoilija. Hän pelasi SM-liigassa 4 kautta. Hän edusti Ässiä ja HPK:ta. Kucharčík voitti SM-liigan pistepörssin kaudella 2002–2003 tehden tehot 28+27=55. Kucharčík on pelannut myös Tšekin maajoukkueessa.


title: Tomáš Kucharčík

text: Kucharčíkin omalaatuisena tapana on, että hän jää jokaisen erän jälkeen istuskelemaan yksinään vaihtoaitioon.


title: Marko Ojanen

text: Marko Mauno Tapani Ojanen (s. 27. maaliskuuta 1973 Helsinki) on suomalainen entinen jääkiekkoilija, pelipaikaltaan hyökkääjä. Nykyisin Ojanen työskentelee Tapparan apuvalmentajana.


title: Marko Ojanen

text: Ojanen pelasi 15 kautta SM-liigassa, edustaen HIFK:ta, KalPaa, JYPiä, Tapparaa ja SaiPaa. Lopetettuaan pelaajauransa vuonna 2007, Ojanen siirtyi Tapparan C-junioreiden valmentajaksi. Vuonna 2009 hän siirtyi B-junioreiden valmentajaksi, ja kaudella 2010–2011 hän aloitti Tapparan edustusjoukkueen apuvalmentajana.


title: Björn Ferry

text: Björn Ferry (s. 1. elokuuta 1978 Stensele) on ruotsalainen ampumahiihtäjä ja olympiavoittaja.


title: Björn Ferry

text: Ferry aloitti ampumahiihtouransa kaudella 2001–2002, jolloin hän sijoittui seitsemänneksitoista Salt Lake Cityn olympialaisten sprinttikilpailussa. Oberhofin MM-kisoissa 2004 hän oli Ruotsin viestijoukkueen mukana kuudes. Torinon olympialaisissa 2006 Ferry hiihti toisen osuuden viestijoukkueessa, joka sijoittui neljänneksi vain 0,03 sekuntia Ranskalle hävinneenä. Sprinttikilpailussa hän oli kolmastoista.


title: Björn Ferry

text: Ferry hiihti kolmannen osuuden Ruotsin joukkueessa, joka voitti sekaviestin maailmanmestaruuden Anterselvassa 2007. Hänen lisäkseen joukkueeseen kuuluivat Helena Jonsson, Anna Carin Olofsson ja Carl Johan Bergman. Ferry oli samoissa kisoissa neljäs sprintissä, neljästoista normaalimatkalla ja viidestoista yhteislähtökilpailussa. Östersundin MM-kisoissa 2008 hän sijoittui yhdeksänneksi yhteislähdössä ja viidenneksitoista sprintissä sekä Ruotsin joukkueen jäsenenä neljänneksi sekaviestissä ja kuudenneksi miesten viestissä. Vancouverin olympialaisissa 2010 hän voitti takaa-ajossa kultaa sekä oli viestissä neljäs, sprinttikilpailussa kahdeksas ja yhteislähdössä kahdestoista. Saman vuoden sekaviestin MM-kilpailuissa Hanty-Mansijskissa hän hiihti kolmannen osuuden Ruotsin pronssijoukkueessa.


title: Björn Ferry

text: Hanty-Mansijskin MM-kilpailuissa 2011 Ferry oli normaalimatkalla viides, takaa-ajossa kymmenes sekä miesten viestissä ja sekaviestissä neljäs. Ruhpoldingin MM-kilpailuissa 2012 hän sai yhteislähdössä hopeaa sekä sijoittui sprintissä seitsemänneksi, takaa-ajossa 11:nneksi ja sekaviestissä neljänneksi. Nové Měston MM-kilpailuissa 2013 hän oli normaalimatkalla viides, yhteislähdössä kahdeksas, takaa-ajossa yhdeksäs ja sprintissä kolmastoista. Sotšin olympialaisissa 2014 hän sijoittui normaalimatkalla ja yhteislähtökilpailussa 12:nneksi.


title: Björn Ferry

text: Ferry saavutti ensimmäisen palkintokorokepaikkansa maailmancupin osakilpailussa oltuaan toinen Torinon sprinttikilpailussa kaudella 2004–2005. Ensimmäisen voittonsa hän sai Anterselvan takaa-ajokilpailussa 19. tammikuuta 2008.


title: Björn Ferry

text: Ferry lopetti uransa keväällä 2014.


title: Ilkka Paananen

text: Ilkka Olavi Paananen (s. 29. marraskuuta 1960 Keitele) on suomalainen pianisti.


title: Ilkka Paananen

text: Kuopion Yhteiskoulun Musiikkilukiosta valmistumisensa jälkeen Paananen opiskeli pianonsoittoa muun muassa Eero Heinosen ja Ralf Gothónin johdolla Sibelius-Akatemiassa. Hän voitti Maj Lind -pianokilpailun vuonna 1982 ja kolme vuotta myöhemmin arvostetun tanskalaisen Sonning-säätiön palkinnon.


title: Ilkka Paananen

text: Paananen on esiintynyt pianosolistina, säestäjänä ja kamarimuusikkona kotimaan lisäksi useissa Euroopan maissa, Kaukoidässä ja Yhdysvalloissa. Liedpianistina hän on tehnyt yhteistyötä monien maineikkaiden laulajien kanssa kuten Jorma Hynninen, Jaakko Ryhänen, Matti Salminen, Jorma Silvasti, Soile Isokoski, Elīna Garanča ja Dilbèr.


title: Ilkka Paananen

text: Ondine, Ilkka Paananen


title: Kansio

text: Kansio (puhekielessä myös "mappi") on väline, johon voidaan lajitella ja tallettaa paperiarkkeja. Kansio myös suojaa papereita vahingoittumiselta. Joissakin malleissa on papereita puristava mekanismi. Tällöin paperit voidaan asettaa kansioon rei’ittämättöminä.


title: Kansio

text: Rengaskansioon paperit säilötään tekemällä niihin reiät rei’ittimellä ja sen jälkeen asettamalla kansion sisäpintaan kiinnitetyt pidikkeet reikiin. Kansainvälinen standardi ISO 838 määrittelee arkistoitavan kaksireikäisen arkin reikien mitat ja asemoinnin. Standardin mukaan reiät ovat 80 mm etäisyydellä toisistaan.


title: Kansio

text: 4DR on ISO 838 standardista kehitetty teollisuusstandardi, joka määrittelee neljä kiinnitysreikää 80 millimetrin välein. Koska kyse on teollisuusstandardista joka ei ole edennyt minkään standardoimisjärjestön kautta viralliseksi standardiksi, yhtenäinen nimikäytäntö puuttuu. Nimitys 4DR esiintyy joidenkin valmistajien kansioiden mallinimissä. Vastaavia nimityksiä ovat 888 ja 3x8 jotka esiintyvät vaihtelevasti rei'ittimissä. Nimikkeen vaihtelusta huolimatta ne tarkoittavat samaa kiinnitysreikien asemointia.


title: Kansio

text: US Letter nimityksenä viittaa samannimiseen yhdysvaltalaiseen standardimittaiseen arkkiin. Arkin rei'itys ja kansioiden renkaat noudattavat teollisuusstandardiksi muodostunutta kolmen kiinnitysreiän asemointia. Reikien välinen etäisyys on 4 ¼ tuumaa (108 mm) ja reiän etäisyys paperiarkin sivureunasta ½ tuumaa (13 mm).


title: Kansio

text: Riippukansio koostuu tavallisesti laatikosta, jonka sisään on ripustettu kiskojen varaan säilytystaskuja. Säilytettävät paperit sijoitetaan taskuihin, joissa ne pysyvät painovoiman varassa. Tämän ansiosta suoranaisesti papereihin kohdistuvaa kiinnitysmekanismia ei tarvita. Riippukansiossa voi olla myös muovitaskuja.


title: Kansio

text: Kodin kansiossa voi olla esim. 8–12 lokerikkoa ja venyvä nauha tai lukko, jolla kansion voi sulkea. Sellaisessa voi säilyttää A4-kokoisia arkkeja tekemättä niihin reikiä. Kodin kansio vaatii säilytystilaa korkeussuunnassa yleensä hiukan enemmän kuin mappi tyylinen kansio.


title: Kansio

text: Lajittelua varten myös tietokoneissa on yleensä mahdollista luoda kansioita, mutta niitä voi luoda myös kansion sisään. Esimerkiksi kansion "digikuvat" sisälle voidaan luoda kansiot "makrokuvat" ja "lomareissut", joiden sisään voi sijoittaa kuvia.


Cilenton ja Vallo di Dianon kansallispuisto on kansallispuisto ja Unescon maailmanperintökohde Campaniassa, Italiassa. Se on erityisen tunnettu monista arkeologisesti merkittävistä kohteistaan, kuten Paestumin ja Elean muinaisista kaupungeista.


title: Cilenton ja Vallo di Dianon kansallispuisto

text: Kansallispuistolle sen tunnusomaisen piirteen luovat, rannikko, vuoristo ja laaksot. Sitä reunustavat pohjoisessa ja idässä Vallo di Dianon laakso sekä etelässä ja lännessä Tyrrhenanmeri. Alueen jakaa kahtia useat jokilaaksot, joista merkittävimmän muodostaa Calore Lucano.


text: Itäisessä ja pohjoisessa osassa ovat korkeimmat vuoret ja ne ovat muodostuneet kalkkikivestä ja dolomiitista. Korkein huippu on 1 898 metriin kohoava Cervati. Läntisessä osassa vuoret ovat hieman matalampia ja ne ovat koostumukseltaan heterogeenisiä. Kalkkikiven lisäksi vuorissa on myös kvartsia, hiekkakiveä, konglomeraatteja ja savea.


text: Rannikkoalue ulottuu Tyrrhenanmeren rannalla Salernonlahdelta Policastronlahdelle. Rannikko on rikkonaista ja siellä on paljon kallioita, pieniä niemekkeitä, laaksoja ja rantoja. Karstimuodostelmia, joihin kuuluu yli 400 luolaa, löytyy kalkkikivivuoristojen alueelta.


text: Puiston kasvisto vaihtelee paljon. Alueella on noin 3000 kasvilajia. Rannikolla on macchiakasvillisuutta ja mäntymetsiä, joissa valtalajina on alepponmänty. Kukkula-alueella rautatammivaltaisia lehtimetsiä. Korkeammalla on vanhoja pyökkimetsiä, joissa kasvaa myös hieman saksanpihtaa ja koivuja.


text: Cilenton ja Vallo di Dianon linnusto on etenkin kiinnostava. Alueella pesii mm. maakotkia, kivikkopyitä, alppivariksia. Nisäkäslajeista alueella tavataan muun muassa villisika, näätä, mäyrä ja kettu.. Huomionarvoisia ovat myös pienet susi-, saukko- ja lepakkopopulaatiot.


title: Life on Mars

text: Life on Mars on BAFTA- ja Emmy-palkittu brittiläinen tieteis- ja poliisidraamasarja. Suomessa sarjaa esitti Sub 7. huhtikuuta 2008 lähtien. "Life on Marsin" viimeinen jakso ”Lopun alku” nähtiin Suomessa 21. heinäkuuta 2008.


title: Life on Mars

text: "Life on Mars" kertoo rikosylikomisario Sam Tylerista (John Simm), joka loukkaantuu vakavasti auto-onnettomuudessa vuonna 2006, mutta herääkin vuodessa 1973. Siellä hän työskentelee Manchesterin ja Salfordin poliisiaseman rikoskomisariona, rikosylikomisario Gene Huntin (Philip Glenister) alaisuudessa. Tyler kohtaa monia kulttuurillisia eroja, esimerkiksi poliisin työssä. Tyler koettaa selvittää onko hän hullu, kuollut, koomassa vai todellakin matkustanut ajassa taaksepäin.


title: Life on Mars

text: "Life on Marsin" loputtua Britanniassa huhtikuussa 2007 sarjasta tehtiin spin-off nimeltä "Ashes to Ashes", joka alkoi BBC Onella helmikuussa 2008 ja Suomessa Subilla 15. syyskuuta 2008. Yhdysvaltalainen ABC-televisiokanava teki "Life on Marsista" yhdysvaltalaisen version, jota esitettiin lokakuusta 2008 lähtien. Ohjelman viimeinen jakso esitettiin 1. huhtikuuta 2009. Suomessa yhdysvaltalaisversio esitettiin Subilla 30. marraskuuta 2010 – 22. maaliskuuta 2011. Venäläisversio "Kuun pimeä puoli" esitettiin Yle Teemalla vuonna 2016 ja toinen kausi Yle Areenassa vuonna 2017.


title: Life on Mars

text: Ohjelman soundtrack sisältää lukuisia eri 1970-luvun artistien kappaleita. Sarjan tunnuskappale on David Bowien ”Life on Mars?”. BBC käytti Bowien kappaletta ”Space Oddity” sarjan trailereissa. Useissa sarjan jaksoissa Gene Hunt käyttää nimeä ”The Gene Genie”, joka viittaa Bowien kappaleeseen ”The Jean Genie”.


title: Tycho (kraatteri)

text: Tycho eli "Tyko" on Maahan jo peruskiikarilla näkyvä 85,29 km läpimittainen, 4,6 km syvä asteroiditörmäyksen synnyttämä kraatteri Kuussa. Kraatteri on nimetty tanskalaisen tähtitieteilijän Tycho Brahen mukaan.


title: Tycho (kraatteri)

text: Varsinkin täydenkuun aikana Tycho erottuu selvästi kirkkaiden sädeviirujensa ansiosta Kuun alareunalla. Sädeviirut ovat kraatterin syntyessä viskautunutta kiviainesta. Niiden pituus on jopa 1500 km. Kraatterissa on keskushuippu ja reunavallien sisäpuoli on porrasmainen.


title: Tycho (kraatteri)

text: Tychon uskotaan olevan Apollo 17 -lennolla otettujen sädeviirumateriaksi uskottujen näytteiden pohjalta vain 108 miljoonaa vuotta vanha, eli liitukaudelta. Monet muut kuun kraatterit syntyivät varhemmin, yli 3,5 miljardia vuotta sitten.


title: Tycho (kraatteri)

text: Tychoa muistuttavia sädeviirukraattereita ovat Kopernikus ja Aristarkhos.


title: Tycho (kraatteri)

text: Kuuluotain Surveyor 7 laskeutui lähelle Tychoa.


title: Liu Weiwei

text: Liu Weiwei (s. 17. elokuuta 1989) on kiinalainen pistooliampuja.


title: Liu Weiwei

text: Liu Weiwei saavutti MM-kilpailuista Zagrebista 2006 nuorten sarjassa joukkue-maailmanmestaruuden ja henkilökohtaisen hopean 10 m ilmapistoolissa. Henkilökohtaisessa kilpailussa Liu oli tasatuloksessa 584 Brankica Zaricin kanssa, mutta hävisi maailmanmestaruuden viimeisen sarjansa, joka oli pisteen heikompi, johdosta.


title: Tycho

text: Tycho voi viitata seuraaviin asioihin:


title: Paavo Sarkkama

text: Paavo Sarkkama (29. marraskuuta 1901 – 2. syyskuuta 1987) oli suomalainen opettaja, säveltäjä ja sanoittaja. Hän toimi opettajana Oulussa 1927–1965 ja koulutyön ohessa sävelsi, sanoitti ja kirjoitti muun muassa suuren suosion saavuttaneen lastenlaulunäytelmän ”Pienet sydämet”, jossa lauloi ja näytteli toista sataa oululaisia koululaista. Näytelmä esitettiin Oulussa kymmeniä kertoja täysille saleille, ja kaksi matkaa tehtiin Helsinkiin, jossa näytelmää esitettiin Kansallisteatterissa. Näytelmä sai alkunsa pienimuotoisesta joulunäytelmästä ”Pohjolan taivas palaa”, jossa oli mukana toistakymmentä tyttöä ja kolme poikaa.


title: Paavo Sarkkama

text: Yksi Paavo Sarkkaman tunnetuimmista ja rakastetuimmista lauluista on joululaulu "Laulu joulupukille" ("Siellä missä tunturit ne kohoaa, siellä revontulet loimuaa; siellä missä poronkellot kalkattaa, siell' on joulupukin maa...")


title: Delphine Peretto

text: Delphine Peretto (s. 9. helmikuuta 1982 Albertville) on entinen ranskalainen ampumahiihtäjä.


title: Delphine Peretto

text: Peretto debytoi aikuisten arvokilpailuissa Hochfilzenin MM-kilpailuissa 2005, jossa hän sijoittui normaalimatkalla kahdenneksitoista ja oli neljänneksi sijoittuneen Ranskan viestijoukkueen ja viidenneksi sijoittuneen sekaviestijoukkueen jäsen. Hän oli urallaan voittamassa viestissä kolmea arvokisamitalia - suurimpana saavutuksena pronssi Torinon olympialaisista 2006. MM-kilpailuissa hän oli voittamassa hopeaa Anterselvasta 2007 ja pronssia Östersundissa 2008.


title: Delphine Peretto

text: Maailmancupissa Peretton paras sijoitus osakilpailussa oli kahdeksas sija, jonka hän saavutti normaalimatkakilpailusta Pokljukasta kaudella 2007-2008. Kokonaispisteissä hänen paras sijoituksensa on kauden 2004-2005 34:s tila. Hän ilmoitti huhtikuussa 2008 lopettavansa uransa, ainoastaan 26-vuotiaana.


title: Salernon maakunta

text: Salernon maakunta on yksi Italian maakuntatason hallintoalueista. Se sijaitsee Campanian alueella Etelä-Italiassa, ja sen pääkaupunki on Salerno. Maakunta on pinta-alaltaan 4 954 neliökilometriä ja asukkaita siellä on noin 1,1 miljoonaa.


title: Salernon maakunta

text: Maakunnassa on yhteensä 158 kuntaa. Salerno on väkiluvultaan suurin kunta. Muita yli 50 000 asukkaan kaupunkeja ovat Cava de' Tirreni, Battipaglia ja Scafati.


title: Näillä korteilla mennään

text: Näillä korteilla mennään on Aarne Tenkasen live-DVD, joka sisältää Ravintola Kultakaivoksessa 24. marraskuuta 2007 taltioidun keikan sekä dokumentteja ja arkistomateriaalia televisioesiintymisistä. DVD julkaistiin 23. huhtikuuta 2008.


title: Näillä korteilla mennään

text: Stagella:


title: Näillä korteilla mennään

text: Radalla:Extrat:


title: Näillä korteilla mennään

text:
Kesto: 151 min.
DVD:n esittelysivu


title: Vincenzo Nibali

text: Vincenzo Nibali (s. 14. marraskuuta 1984 Messina) on italialainen maantiepyöräilijä, joka edustaa UCI World Tour -tasolla kilpailevaa Bahrain-Merida -tallia. Hän on voittanut kaksi kertaa Italian ympäriajon sekä kerran Ranskan ja Espanjan ympäriajon. Hän aloitti ammattilaisuransa Fassa Bortolo -tallissa 2005, edusti Liquigasia 2006–2012, Astana Teamia 2013–2016 ja Bahrain-Meridaa vuodesta 2017.


title: Vincenzo Nibali

text: Nibali voitti ProTour-sarjaan kuuluvan GP Ouest-France -kilpailun vuonna 2006. Vuonna 2008 hän sijoittui Ranskan ympäriajon nuorten kilpailussa kolmanneksi ja 2009 toiseksi. Italian ympäriajossa 2010 hän sijoittui kokonaiskilpailussa kolmanneksi ja voitti lisäksi Asoloon päättyneen 14. etapin karattuaan muilta kärkiajajilta Monte Grappan vuorelta laskettaessa. Saman vuoden Espanjan ympäriajossa hän voitti sekä kokonais- että yhdistelmäkilpailun ja nousi Ezequiel Mosqueran hylkäyksen myötä myös 20. etapin voittajaksi. Italian ympäriajossa 2011 hän sijoittui alun perin kolmanneksi, mutta nousi Alberto Contadorin hylkäyksen jälkeen toiseksi. Hän nousi lisäksi aika-ajoetapin voittajaksi. Nibali voitti 2012 Tirreno–Adriatico-etappikilpailun ja sijoittui Ranskan ympäriajossa kolmanneksi. Hän voitti Tirreno–Adriaticon myös 2013.


title: Vincenzo Nibali

text: Nibali voitti Italian ympäriajon 2013 neljän minuutin 43 sekunnin erolla Rigoberto Uraniin. Hän voitti lisäksi ylämäkeen ajetun aika-ajoetapin ja vuoristossa ajetun 20. etapin. Saman vuoden Espanjan ympäriajossa hän sijoittui toiseksi 37 sekuntia Chris Hornerille hävinneenä. Ranskan ympäriajossa 2014 hän voitti kokonaiskilpailun 7 minuutin ja 37 sekunnin erolla Jean-Christophe Péraudiin. Lisäksi hän voitti neljä etappia, joista kolme oli vuorietappeja. Ranskan ympäriajossa 2015 hän voitti Alpeilla ajetun 19. etapin. Hän voitti samana vuonna Lombardian ympäriajon karattuaan kärkiryhmästä hieman ennen toiseksi viimeisen nousun, Civiglion, huippua.


title: Vincenzo Nibali

text: Nibali voitti Italian ympäriajon toistamiseen 2016. Hän oli 18. etapin jälkeen neljäntenä neljä minuuttia 43 sekuntia kilpailua johtanutta Steven Kruijswijkia jäljessä. Hän voitti Risouliin päättyneen 19. etapin nousten kokonaiskilpailussa toiseksi 44 sekunnin päähän kilpailun johtoon siirtyneestä Esteban Chavesista. Seuraavan päivän toiseksi viimeisellä etapilla Nibali karkasi Chavesilta jyrkässä nousussa 15 kilometriä ennen maalia ja siirtyi kokonaiskilpailun johtoon 52 sekunnin erolla Chavesiin. Tuo säilyi heidän eronaan myös viimeisen etapin jälkeen.


title: Vincenzo Nibali

text: Italian ympäriajossa 2017 Nibali voitti Bormioon päättyneen 16. etapin. Kokonaiskilpailussa hän sijoittui kolmanneksi. Saman vuoden Espanjan ympäriajossa hän voitti Andorra la Vellaan päättyneen kolmannen etapin. Kokonaiskilpailussa hän sijoittui toiseksi kaksi minuuttia ja 15 sekuntia Chris Froomelle hävinneenä. Hän voitti samana syksynä Lombardian ympäriajon 28 sekunnin erolla Julian Alaphilippeen.


title: Vincenzo Nibali

text: Nibali voitti Milano – San Remo -suurklassikon 2018 karattuaan pääjoukosta Poggion nousussa noin seisemän kilometriä ennen maalia.


title: Ikue Ōtani

text: Ikue Ōtani (, s. 18. elokuuta 1965 Tokio) on japanilainen seiyū, joka on tehnyt urallaan yli 175 ääniroolia animeen. Hänet tunnetaan parhaiten Pikachun ääniroolista useiden Pokémon-animesarjojen ja -elokuvien myötä. Ōtani työskentelee Mausu Promotionissa. Hän muun muassa dubbasi japaniksi Dot Warnerin äänen Animaanisissa.


title: Keräsenkotelo

text: Keräsenkotelo eli Bowmanin kotelo () on munuaisen perusyksikön, nefronin, umpinainen alkuosa, johon suodattuu alkuvirtsaa keräsenkotelon ympäröimästä hiussuonikeräsestä. Keräsenkotelon seinämiä verhoaa yksinkertainen levyepiteeli, joka mahdollistaa molekyylien tehokkaan siirtymisen hiussuonikeräsestä keräsenkoteloon. Keräsenkotelosta alkuvirtsa siirtyy munuaistubuluksen proksimaaliseen kiemuratiehyeen, jossa alkuvirtsan muokkaaminen alkaa. Suodattuminen keräsenkotelossa perustuu hiussuonikeräsessä vallitsevaan paineeseen, jonka vuoksi suodattuminen on passiivista. Veden ja molekyylien siirtymistä verestä keräsenkoteloon edesauttavat hiussuonikerästen seinämien endoteelisolujen väleissä sijaitsevat aukot. Toisaalta keräsenkotelon levyepiteelisolut, verisuonen ja keräsenkotelon levyepiteelin yhdessä muodostama tyvikalvo sekä epiteelisolujen ulokkeet (podosyytit) estävät suurikokoisten verisolujen ja proteiinien pääsyn alkuvirtsaan. Lisäksi tyvikalvon proteoglykaanien ja podosyyttien pinnalla oleva negatiivinen varaus estää negatiivisesti varautuneita veren proteiineja siirtymästä alkuvirtsaan.


title: Lords Appellant

text: Lords Appellant oli 1300-luvulla Englannissa toiminut, aatelisista koostunut ryhmä, joka halusi vaikuttaa kuninkaan hallintotapaan ja jatkaa sotaa Ranskaa vastaan. Jäseniä olivat ainakin Gloucesterin herttua Thomas Woodstock (kuningas Edvard III:n nuorin poika ja kuningas Richardin setä), Arundelin jaarli Richard FitzAlan, ja Warwickin jaarli Thomas De Beauchamp ja se sekoitti joukkoon Nottinghamin jaarlin Thomas De Mowbrayn ja hänen mukanaan Henry Bolingbrooken.


title: Lords Appellant

text: Kun Englannin kuningas Rikhard II alkoi keskittää enemmän valtaa itselleen ja suosia sisäpiiriä hallituksessa, hän sai samalla vihamiehiä syrjimistään aatelisista, joihin lukeutui monia vaikutusvaltaisia miehiä, kuten Edvard III:n poika. Heistä tuli ryhmä, joka kutsui itseään nimellä Lords Appellant. Heidän tavoitteenaan oli vaikuttaa kuninkaan hallintotapaan ja saada sota Ranskaa vastaan jatkumaan Rikhardin pyrkiessä rauhaan. He pyrkivät tavoittelemaan omaansa eikä niinkään valtion etua.


title: Lords Appellant

text: Vuonna 1387 Englannin parlamentti vaati ryhmän painostuksesta kuningas Rikhardia vaihtamaan epäsuosiolliset valtuutetut. Nuori kuningas ei tähän suostunut ja syttyi aseellinen selkkaus, jonka Lords Appellantin joukot voittivat. Tämän seurauksena Rikhard teljettiin Toweriin ja hänen valtuutettunsa joko teloitettiin tai ajettiin maanpakoon.


title: Lords Appellant

text: Rikhard otti opikseen välikohtauksesta ja ryhtyi varovaisemmaksi aatelisten suhteen. Vuonna 1390 John Gaunt palasi Espanjasta takaisin Englantiin ja Lords Appellantin johtoon.


title: Lords Appellant

text: Rikhard päätti haluavansa lopullisesti eroon Lords Appellant -ryhmästä vuonna 1397. Hän teloitutti ja ajoi maanpakoon ryhmän jäseniä, ja vaati kaikilta ehdotonta sitoutumista hänen hallintaansa. Hän näki itsensä Jumalan valitsemana prinssinä, eikä hyväksynyt arvostelua. Rikhardilla ei edelleenkään ollut jälkeläistä ja häntä huolestutti kruunun kohtalo ja erityisesti serkkunsa, Juhana Gentin poika, Henrik (Henry) Bolingbroke, josta tuli myöhemmin Henrik IV. Henrik oli osallistunut aatelisten neuvoston, isänsä Juhanan johtaman Lords Appellantin kapinaan Rikhardia vastaan vuonna 1387. Rikhard ei kuitenkaan ollut rankaissut serkkuaan, vaan jopa ylensi tämän Derbyn kreivistä Herefordin herttuaksi.


title: Lords Appellant

text: Rikhardin ollessa sotaretkellä Irlannissa Bolingbroke saapui Yorkiin tukenaan Ranskan kuninkaan armeija. Hän vaati omaksi isältään jääneitä alueita, ja saikin pian haltuunsa miltei koko itäisen ja eteläisen Englannin. Hänen suunnitelmaansa ei kuulunut kuninkuuden anastaminen Rikhardilta, vain oman perintönsä palauttaminen ja Lords Appellantin aseman palauttaminen.


title: Superystävät (vuoden 1973 animaatiosarja)

text: Superystävät () on yhdysvaltalainen Hanna-Barberan tuottama animaatiosarja, jonka jälkeen tuotettiin useita Superystäviin perustuvia spin-off-sarjoja. Se myös perustuu DC Comicsin Oikeuden Puolustajat -ryhmään. Sarjasta tuotettiin yhteensä 16 jaksoa, jotka esitettiin Yhdysvalloissa vuosien 1973–1974 aikana. Superystävien ryhmän jäseninä toimivat Teräsmies, Batman, Robin, Ihmenainen ja Vesimies. Sarjassa vierailivat myös Salama, Muovimies ja Vihreä Nuoli. Tammikuussa 2009 IGN-sivuston laatiman sadan parhaan animaatiosarjan listan mukaan "Superystävät" on sijalla 50.


title: Slide It In

text: Slide It In on hard rock -yhtye Whitesnaken vuonna 1984 julkaistu seitsemäs studioalbumi. Albumilla Whitesnake oli jo hylännyt blues rock -juurensa ollen tyyliltään perinteisempää hard rockia. Albumin Yhdysvaltain-versio poikkeaa huomattavasti alkuperäisestä eurooppalaisesta julkaisusta. Sen kappaleet on miksattu uudelleen ja myös kappalejärjestystä on muutettu.


title: Slide It In

text: Kaikkien kappaleiden sävellys ja sanoitus: David Coverdale ja Mel Galley, ellei toisin mainita


title: Eurykleia

text: Eurykleia oli kreikkalaisessa mytologiassa Odysseuksen imettäjä. Odysseuksen palattua Troijan sodasta kerjäläiseksi naamioituneena 20 vuoden jälkeen takaisin Ithakaan omaan taloonsa, Eurykleia kylvetti hänet. Peseytymisen aikana Eurykleia tunnisti ensimmäisenä Odysseuksen tämän polven yläpuolella olleesta arvesta, jonka tämä oli saanut nuoruudessaan villikarju torahampaasta oltuaan metsästämässä isoisänsä Autolykoksen kanssa. Odysseus kuitenkin kielsi häntä kertomasta oikeaa henkilöllisyyttään.


title: Eurykleia

text: Kun Odysseus surmasi vaimonsa kosijat, Eurykleia auttoi pitämällä palvelusväen poissa salista telkeämällä sen ovet. Teon jälkeen Eurykleia nimesi vielä viidestäkymmenestä palvelijasta ne kaksitoista, jotka olivat vehkeilleet kosijoiden kanssa. Nämä palvelijat Odysseus hirtätti.


title: Eurykleia

text: Kun Eurykleia saapui Penelopen luo kertomaan tämän puolison paluusta, Penelopen oli vaikea uskoa miestä Odysseukseksi. Varmistaakseen tämän Penelope pyysi Eurykleiaa siirtämään miehensä tekemän aviovuoteen, jolloin Odysseus vastasi tämän olevan mahdotonta, koska yksi sängyn jaloista on elävän oliivipuun runko – salaisuus, jonka vain Odysseus ja Penelope tiesivät. Tämän jälkeen Penelope uskoi edessään olleen miehen todellakin olevan Odysseuksen.


title: Luettelo monarkioista

text: Monarkia (kreikan sanasta μοναρχία ("monarkhía") ’yksinvaltius’) on valtiomuoto, jossa monarkki on valtion pää. Tyypillisenä erona tasavaltaan on se, että monarkiassa valta on elinikäistä, ellei hän vapaaehtoisesti luovu siitä, mutta tasavallassa presidentit valitaan vain tietyksi kaudeksi. Maailmassa on tällä hetkellä 29 monarkiaa, lisäksi yleensä 15 Kansainyhteisön maata lasketaan myös monarkioihin.


title: Luettelo monarkioista

text: Monarkiaksi kutsutaan joskus myös itse kuningashuonetta tai kuningaskuntaa.


title: Luettelo monarkioista

text: Useissa eurooppalaisissa kuningaskunnissa kuningas valittiin vaaleilla. Äänioikeutettuja olivat lähinnä mahtavimpien sukujen edustajat. Kuninkaiden asema muuttui myöhäiskeskiajalla ja uuden ajan alussa perinnölliseksi ja kruununperimysjärjestys määräsi tarkoin kuninkuuden perinnöllisyydestä. Eri maissa kuningassuvut muodostivat "dynastioita", jotka saattoivat olla vallassa satoja vuosia.


title: Luettelo monarkioista

text: Demokratian omaksuneissa maissa monarkiat ovat siksi joko kaatuneet tai muuttuneet seremoniallisiksi (esimerkiksi lähes kaikki Euroopan monarkiat ja Japani). Demokraattisen parlamentin ja hallituksen hallitsemia valtioita, joissa kuningas on ainoastaan valtion keulakuva, nimitetään perustuslaillisiksi kuningaskunniksi.


title: Léon Houa

text: Léon Houa (8. marraskuuta 1867 Liège – 31. tammikuuta 1918 Bressoux) oli belgialainen maantiepyöräilijä, joka voitti kolme ensimmäistä Liège–Bastogne–Liège-kilpailua vuosina 1892–1894. Lempinimellä "La Doyenne" ("vanhin nainen") tunnettu kilpailu on vanhin ammattipyöräilyn viidestä "monumentista".


title: Léon Houa

text: Kahtena ensimmäisenä vuonna Liège-Bastogne-Liège oli amatöörikilpailu. Houa oli 29. toukokuuta 1892 paras 32 ajajasta voittaen 250 kilometrin mittaisen kilpailun ajalla 10 tuntia 48 minuuttia 36 sekuntia. 28. toukokuuta 1893 hän kukisti 25 kanssakilpailijaansa viivyttyään reitillä 10 tuntia 40 minuuttia. Samana vuonna hän voitti lisäksi amatöörien Belgian maantieajomestaruuden.


title: Léon Houa

text: Houa voitti vuonna 1894 Liège-Bastogne-Liègen ensimmäisen ammattilaisversion, joka ajettiin 223 kilometrin reitillä, ajalla 8 tuntia 52 minuuttia 5 sekuntia. Samana vuonna hän voitti myös Belgian maantieajomestaruuden.


title: Dancheon

text: Dancheon (, hanja 端川市, McCune-Reischauer "Tanch’ŏn-si") on kaupunki Korean demokraattisen kansantasavallan Etelä-Hamgyeongin maakunnassa. Se sijaitsee maakunnan itäosassa Japaninmeren rannikolla. Vuoden 2008 väestönlaskennan mukaan kaupungissa oli 345 875 asukasta.


title: Dancheon

text: Dancheonista tehtiin kaupunki vuonna 1982. Se on merkittävä kaivos- ja teollisuuskaupunki, jossa louhitaan sinkkiä, lyijyä, magnesiittia ja apatiittia. Siellä on myös kaivostoiminnan tarpeisiin kehittynyttä koneteollisuutta, energiantuotantoa, elintarvike- ja tekstiiliteollisuutta sekä kalastustoimintaa. Teollisuustuotanto taantui 1990-luvulla. Kaupungin satama kunnostettiin 2010-luvun vaihteessa.


title: Tuna (Suomi)

text: Tuna on Snappertunassa Raaseporin linnan lähistöllä vanhan rantaviivan tuntumassa sijainnut keskiaikainen kauppapaikka.


title: Tuna (Suomi)

text: Karjaan seudulla elävän perimätiedon lisäksi Tunan olemassaolosta kertoo muun muassa Karjaan kirkossa säilytetty hautakivi vuodelta 1414. Kyseinen hautakivi on kuulunut "porvari" Tuomaksen vaimolle Katariinalle , mikä viittaa kaupunkimaisia piirteitä omanneeseen asutukseen. Myös joissakin 1500-luvun lähteissä tavataan maininta muinaisesta Raaseporin kauppapaikasta. Kaupunkioikeuksia tämä kauppapaikka ei kuitenkaan koskaan saanut.


title: Tuna (Suomi)

text: Museovirasto on suorittanut paikalla kaivauksia pyrkimyksenä tuoda päivänvaloon todisteita tästä muinaisesta kauppapaikasta.


title: Bangor (Maine)

text: Bangor on kaupunki Mainen osavaltiossa Yhdysvalloissa. Vuoden 2010 väestönlaskennan mukaan sen asukasluku oli 33 037. Ensimmäinen siirtolainen asettui nykyiseen Bangoriin vuonna 1769 ja se sai kaupunginoikeudet vuonna 1791. Historiallisesti erityisen tärkeä talouden ala on ollut puuteollisuus, jonka merkitys on kuitenkin sittemmin laskenut.


title: Bangor (Maine)

text: Bangor sijaitsee Mainen osavaltion keskiosassa historiallisen Acadian alueella Penobscotjoen länsirannalla. Kaupungin tuntumassa sijaitsee Acadian kansallispuisto.


title: Bangor (Maine)

text: Nykyisen Bangorin alueen alkuperäisasukkaita olivat abenakit ja Penobscotjoen laaksossa sijaitsi heidän asuttamansa Kadesquit-niminen kylä. Vuonna 1604 alueen läpi kulki ranskalainen tutkimusmatkailija Samuel de Champlain, joka tarinan mukaan etsi John Miltonin "Kadotettu paratiisi"-teoksen kultaista Norumbegan kaupunkia.


title: Bangor (Maine)

text: Ensimmäinen siirtolainen Bangorissa oli vuonna 1769 Massachusettsista alueelle muuttanut Jacob Buswell. Paikka tunnettiin sittemmin nimellä Kenduskeag Plantation. Asutus alueella kasvoi hitaasti ja Yhdysvaltain vapaussodan aikana vuonna 1779 alueelle edenneet brittijoukot saivat siirtolaiset pakenemaan muualle. Vuonna 1787 Kenduskeag Plantation sai uuden nimen Sunbury ja vuonna 1791 sen asukasluku oli 576. Samana vuonna kaupunki sai kaupunginoikeudet Massachusettsin osavaltiolta ja nykyisen nimensä Bangor. Tarinan mukaan nimi oli virkailijan sekaannus kaupunginoikeuksiin liittyneitä papereita hakemaan Bostoniin saapuneen pastorin hyräiltyä saman nimistä hymniä.


title: Bangor (Maine)

text: Sittemmin Bangor kasvoi etenkin puuteollisuuden avulla. Kasvu ei tyrehtynyt lyhyeeseen brittimiehitykseen vuoden 1812 sodan aikana vuonna 1814. Vuonna 1830 Bangorin asukasluku oli 8 000. Puita tuotiin Bangorin sahoille Penobscotjokea pitkin ja vuoteen 1850 mennessä Bangorista oli tullut yksi maailman johrtavista puutavaran vientisatamista. Puukaupalla rikastuneet rakennuttivat kartanoja ja tukivat paikallista taidetta ja toisaalta etenkin "Devil’s Half-Acre" -nimellä tunnetusta osasta kaupunkia tuli tunnettu metsurien ja uittomiesten juopottelusta ja muust irstailusta. Metsurien keskuudessa levisivät myös esimerkiksi Paul Bunyan aiheiset kansantarinat.


title: Bangor (Maine)

text: Puuteollisuus laantui 1800-luvun loppupuoliskolla, kun helposti hyödynnettävät puuvarannot alkoivat loppua ja metsurit siirtyivät kohti länttä. Vuonna 1911 kaupunkia hävitti lisäksi suuri tulipalo. Jälleenrakentamisen jälkeen kaupungin talous keskittyi entistä enemmän tukku- ja vähittäiskauppaan. Teollisuus toipui, kun Bangor liitettiin lopulta osavaltioiden väliseen maantieverkkoon ja kun kaupunkiin rakennettiin Bangorin kansainvälinen lentoasema. 1900-luvun loppupuolella monia kaupungin historiallisia alueita on entisöity.


title: Bangor (Maine)

text: Historiallisesti tärkeän puuteollisuuden merkitys on vähentynyt selvästi, muttei lakannut kokonaan. Bangorissa valmistetaan puutavaraa ja paperia. Tukku- ja vähittäiskaupalla on suuri merkitys Bangorin nykytaloudelle. Kaupungin kappojen tarjontaa käyttävät monet myös kaupungin ulkopuolelta. Suurimpia työnantajia Bangorissa ovat terveydenhuoltoala ja Mainen yliopisto.


title: Bangor (Maine)

text: Kotitalouksien keskimääräiset vuosittaiset ansiot Renossa aikavälillä 2012–2016 olivat 37 987 USD ja henkilöä kohden 25 318 USD. 25,1 % väestöstä eli köyhyysrajan alapuolella.


title: Bangor (Maine)

text: Bangorin asukasluku oli Yhdysvaltojen vuoden 2010 väestönlaskennan mukaan 33 037 ja vuoden 2017 arvion mukaan 31 903. Kaupungin asukkaista 93 % oli taustaltaan valkoisia, 2,9  aasialaisia, 2,1 % latinoja mistä tahansa rodusta ja 1,4 % afroamerikkalaisia.


title: Liège–Bastogne–Liège 2007

text: Liège–Bastogne–Liège 2007 oli järjestyksessään 93. maantiepyöräilyn Liège–Bastogne–Liège-kilpailu. Se järjestettiin 262 kilometrin reitillä Liège–Ans 29. huhtikuuta 2007. Danilo Di Luca voitti UCI ProTour -sarjaan kuuluneen kilpailun ennen Alejandro Valverdea ja Fränk Schleckiä.


title: Liège–Bastogne–Liège 2007

text: Kilpailu alkoi aurinkoisessa ja lämpimässä säässä. Seitsemän kilometrin ajon jälkeen Vasil Kiryjenka käynnisti irtioton, johon sai seurakseen Jan Kuyckxin, Rémy Di Gregorion ja Unai Etxebarrian. Nelikko oli parhaimmillaan – 77 kilometrin kohdalla – 18 minuuttia 30 sekuntia pääjoukon edellä. Kuyckx ja Kiryjenka putosivat sittemmin ryhmästä. Carlos Barredo käynnisti pääjoukosta irtioton saaden "Côte de Sprimont"'n nousussa mukaansa Vincenzo Nibalin, Stefan Schumacherin, Cédric Vasseurin ja Karsten Kroonin.


title: Liège–Bastogne–Liège 2007

text: Viisi takaa-ajajaa tavoittivat Di Gregorion ja Etxebarrian 230 kilometrin kohdalla. Toiseksi viimeisessä nousussa, "Côte de Sart-Tilman"issa, Schumacher ja Vasseur pääsivät karkuun ja muutamaa kilometriä myöhemmin Schumacher oli yksin kärjessä. Pääjoukko saavutti hänet kuitenkin ennen viimeistä nousua, "Côte de Saint Nicolas"'ta, jossa Paolo Bettini yritti tuloksetta karkumatkaa.


title: Liège–Bastogne–Liège 2007

text: Fränk Schleck, joka oli murtanut kylkiluunsa edellissunnuntain Amstel Gold Racessa, onnistui irtautumaan kärkiryhmästä ensimmäisenä. Hän sai pian seurakseen Danilo Di Lucan ja vajaa kolme kilometriä ennen maalia kaksikko oli kymmenen sekuntia takaa-ajajien edellä. Viimeisellä kilometrillä Di Luca onnistui pudottamaan Schleckin kyydistään. Alejandro Valverde nousi lopulta Schleckin ohi saapuen maaliin 30 metriä Di Lucalle hävinneenä.


title: Liège–Bastogne–Liège 2007

text: Kilpailussa oli 12 luokiteltua nousua, joista jokaisesta jaettiin kolmelle ensimmäiselle pisteitä mäkikilpailuun. Mäenhuipulle ensimmäisenä saapunut pyöräilijä sai neljä pistettä, toinen kaksi ja kolmas yhden pisteen. Ajajan täytyi ajaa kilpailu maaliin tullakseen huomioiduksi mäkikilpailun kokonaispisteissä. Tasapisteissä paremmuuden ratkaisi kokonaiskilpailun sijoitus.


title: Liège–Bastogne–Liège 2008

text: Liège–Bastogne–Liège 2008 oli järjestyksessään 94. maantiepyöräilyn Liège–Bastogne–Liège-kilpailu. Se järjestettiin 27. huhtikuuta 2008 Belgian Valloniassa 261 kilometrin reitillä Liègestä Bastognen kautta Ans'iin. Alejandro Valverde voitti kilpailun toisen kerran urallaan kukistettuaan loppukirissä Davide Rebellinin ja Fränk Schleckin.


title: Liège–Bastogne–Liège 2008

text: Kilpailu alkoi kirkkaassa auringonpaisteessa. Vajaan 30 kilometrin ajon jälkeen pääjoukosta irtosi viiden ajajan ryhmä: Markus Fothen, Tom Stubbe, Pierre Rolland, Pavel Brutt ja David Kopp. He kasvattivat eron pääjoukkoon parhaimmillaan, "Côte de Ny"'n nousussa, 11 minuuttiin 30 sekuntiin. Stubbe putosi ryhmästä 140 kilometrin kohdalla ja Kopp noin 185 kilometrin ajon jälkeen. Kjell Carlström ja Philippe Gilbert yrittivät irtiottoa pääjoukosta ja Carlströmin pudottua Gilbert jatkoi yksin, kunnes tuli tavoitetuksi "Côte de la Redoute"n nousussa.


title: Liège–Bastogne–Liège 2008

text: Kun karkulaisryhmää oltiin tavoittamassa Rolland lähti yksinäiseen irtiottoon. Pääjoukosta irronneet Andy Schleck ja Stefan Schumacher kuitenkin ohittivat hänet "Côte de Sprimont"in nousussa. Schumacher putosi Schleckin kyydistä reitin uudessa nousussa, "Côte de la Roche aux Faucons"issa ja hetken kuluttua kärjessä oli viiden ajajan ryhmä: Schleckin veljekset Andy ja Fränk, Alejandro Valverde, Joaquim Rodríguez ja Davide Rebellin. Suurimmista ennakkosuosikeista Cadel Evans ja Damiano Cunego eivät onnistuneet pääsemään ryhmään mukaan.


title: Liège–Bastogne–Liège 2008

text: Rodriguezin pudottua kärkiryhmästä Andy Schleck teki irtiottoyrityksen kymmenen kilometriä ennen maalia. Takaa-ajava kolmikko saavutti – ja pudotti – hänet viimeisessä nousussa, "Côte de Saint Nicolas"'ssa viisi kilometriä ennen maalia. Kärkikolmikko ei yrittänyt ratkaisuja vasta kuin 200 metriä ennen maalia, jolloin hyvänä kirimiehenä tunnettu Valverde teki ratkaisevan iskun voittaen kilpailun ennen Rebelliniä ja Schleckin veljeksiä.


title: Hannu-Pekka Parviainen

text: Hannu-Pekka "HP" Parviainen (s. 18. elokuuta 1981 Seinäjoki) on Duudsonit -stuntryhmän jäsen.


title: Hannu-Pekka Parviainen

text: Parviainen oli Duudsoneista ensimmäinen, jolle kaikki Suomen vakuutusyhtiöt kieltäytyivät antamasta minkäänlaista henki- tai tapaturmavakuutusta. Parviainen on valmistunut Duudsonien kuvausten ohella opettajaksi, jona hän toimi Seinäjoella Hyllykallion ala-asteella vuoteen 2014 asti. Hän on taitava lumilautailija, ja onkin tässä lajissa muita Duudsoneita parempi. HP on 180 senttiä pitkä ja painaa 73 kiloa.


title: Hannu-Pekka Parviainen

text: Parviainen tekee huomattavasti vähemmän stuntteja verrattuna muihin Duudsoneihin, mutta yleensä hänen temppunsa ovat kuolemaa uhmaavia kuten esimerkiksi Duudsonit-sarjan ensimmäisellä tuotantokaudella nähty mopolla kymmenmetriseltä rampilta hyppääminen veteen. Stuntin seurauksena hän mursi nilkkansa. Parviainen kärsii myös matkapahoinvoinnista, ja hänen on monta kertaa "The Dudesons"-sarjassa nähty oksentavan mm. huvipuistolaitteen pyörityksen seurauksena.


title: Hannu-Pekka Parviainen

text: Parviaisen Duudsonit Amerikassa -sarjan seitsemännessä jaksossa tekemä hyppy moottorikelkalla palkittiin COLA-palkinnolla.


title: Hannu-Pekka Parviainen

text: Vuonna 2010 Parviainen oli mukana maailmanlaajuisen levityksen saaneessa Jackass 3D -elokuvassa. HP nähtiin muiden Duudsoneiden kanssa elokuvan maailman ensi-illassa Los Angelesissa punaisella matolla. Jackass 3D tuotti pelkästään avausviikonloppuna 50 miljoonaa dollaria.


title: M/S Star Princess

text:
M/S Star Princess on Princess Cruisesin omistama loistoristeilijä. Star Princess on M/S Grand Princessin ja M/S Golden Princessin sisaralus. Laiva on rekisteröity
Bermudalle. Star Princess on rakennettu Fincantierin telakalla, Monfalconessa, Italiassa vuonna 2001. Laiva on tällä hetkellä palveluksessa.


title: Carnival Elation

text: Carnival Elation on Carnival Cruise Linesin omistama Fantasy-luokan loistoristeilijä. Elation on rekisteröity Panamaan.


title: Martin Koukal

text: Martin Koukal (s. 25. syyskuuta 1978 Nové Město na Moravě) on tšekkiläinen uransa lopettanut maastohiihtäjä, maailmanmestari.


title: Martin Koukal

text: Koukalin uran suurin saavutus on 50 kilometrin vapaan hiihtotavan maailmanmestaruus Val di Fiemmestä 2003. Hän oli noin 15 sekuntia hopeamitalisti Anders Södergreniä nopeampi ja lähes 45 sekuntia pronssille yltänyttä Jörgen Brinkiä nopeampi. Samoissa kisoissa hän sijoittui sprintissä viidenneksi, takaa-ajossa kuudenneksi ja oli seitsemänneksi sijoittuneen viestijoukkueen jäsen. Seuraavissa MM-kilpailuissa Oberstdorfissa hän sai sprinttiviestin pronssia yhdessä Dušan Kožíšekin kanssa. Liberecin MM-kilpailuissa 2009 hän oli 50 kilometrillä seitsemäs ja yhdistelmäkilpailussa yhdeksäs.


title: Martin Koukal

text: Koukal kilpaili olympialaisissa ensimmäisen kerran Naganossa 1998. Hän sijoittui Salt Lake Cityssä 2002 kymmenenneksi sprintissä ja seitsemänneksi viestissä. Torinossa 2006 hän oli 50 kilometrillä seitsemäs. Vancouverissa 2010 hän hiihti ankkuriosuuden pronssia saaneessa Tšekin viestijoukkueessa ja oli kuudes parisprintissä.


title: Martin Koukal

text: Maailmancupissa Koukal debytoi kaudella 1997–1998. Hän ei ole voittanut yhtään henkilökohtaista osakilpailua, mutta on sijoittunut kahdesti sprinttikilpailuissa palkintokorokkeelle. Viestikilpailuissa hän on kuitenkin voittanut yhden osakilpailun; tämä tapahtui Davosissa 9. joulukuuta 2007.


title: Martin Koukal

text: Hänen pikkuveljensä Petr (s. 1982) on jääkiekkoilija.


title: Heksoli

text: Heksoli on koboltin yhdiste, jonka ensimmäisen kerran valmisti Nobelin kemianpalkinnon ssanut Alfred Werner vuonna 1914. Heksoli oli ensimmäinen hiiltä sisältämätön optisesti aktiivinen yhdiste. Suolan kaava on [Co((OH)Co(NH))](SO) ja yksi sen lähtöaineista oli koboltti(II)sulfaatti.


title: Heksoli

text: Yhdiste valmistettiin käsittelemällä heksolikloridia hopea-d(+)-bromokamferisulfonaatin etaanihappoliuoksella. d-heksolisuola saostui ja heksoli voitiin kerätä. Werner julkaisi tiedon myös niin sanotusta toisesta heksolista, jonka rakenteen hän virheellisesti ajatteli olevan lineaarinen. Toista heksolia syntyy pieniä määriä Fremyn suolan valmistuksessa.


title: Heksoli

text: Vuonna 2004 toista heksolia tutkittiin uudelleen ja sen havaittiin olevan kuusikeskuksinen yhdiste.


title: Bulcsú Székely

text: Bulcsú Székely (s. 2. kesäkuuta 1976 Budapest) on unkarilainen vesipalloilija. Hän kuului maajoukkueeseen, joka voitti kultaa vuoden 2000 kesäolympialaisissa Sydneyssä. Hänen seuransa on Ferencváros. Aikaisemmin hän edusti Vasas SC:tä.


title: Milan Šperl

text: Milan Šperl (s. 26. helmikuuta 1980 Karlovy Vary, Tšekkoslovakia) on tšekkiläinen uransa lopettanut maastohiihtäjä, parisprintin MM-mitalisti.


title: Milan Šperl

text: Šperl osallistui ensimmäiseen maailmancup-kilpailuunsa tammikuussa 2000. Aikuisten arvokisoissa hän debytoi Salt Lake Cityn olympialaisissa 2002.


title: Milan Šperl

text: Šperl sijoittui kuudenneksi vuoden 2005 Oberstdorfin MM-kilpailujen 50 kilometrin perinteisen hiihtotavan yhteislähtökilpailussa. Hän hävisi kultaa voittaneelle Frode Estilille 8,5 sekuntia. Sapporon MM-kilpailuissa 2007 Šperl saavutti parisprintin pronssia Dušan Kožíšekin kanssa. Ero kilpailun voittaneeseen Italiaan oli 0,7 sekuntia. Olympialaisissa hänen paras sijoituksensa on 27. Torinon 2006 50 kilometrin kilpailusta.


title: Milan Šperl

text: Šperl on ollut maailmancupin henkilökohtaisissa kilpailuissa parhaimmillaan seitsemäs 15 kilometrin vapaan hiihtotavan kilpailussa Canmoressa tammikuussa 2008. Aiemmin samalla kaudella hän hiihti kolmannen osuuden Tšekin viestijoukkueessa, joka voitti maailmancup-kilpailun Davosissa.


title: Yu Shumei

text: Yu Shumei (s. 20. lokakuuta 1977 Liaoning) on kiinalainen entinen ampumahiihtäjä, MM-mitalisti.


title: Yu Shumei

text: Shumei osallistui ensimmäisen kerran maailmancupiin kaudella 1995-1996 ja kilpaili ensimmäisen kerran arvokisoissa Brezno-Osbrlien MM-kilpailuihin 1997. Hän sijoittui seuraavan kauden Naganon olympialaisissa yhdeksänneksi normaalimatkalla, viidenneksi sprintissä ja hiihti ensimmäisen osuuden Kiinan seitsemänneksi sijoittuneessa viestijoukkueessa.


title: Yu Shumei

text: Shumei saavutti Oslon MM-kilpailuista 2000 hopeaa normaalimatkalta. Shumei hävisi kilpailun voittajalle Corinne Niogretille 53,3 sekuntia - molemmat selviytyivät ammunnasta ilman sakkominuutteja. Pronssimitalisti, Magdalena Forsberg ampui yhden sakon kummaltakin pystypaikalta häviten voittajalle 1,16,9 - Shumeille 23,6 sekuntia. Samoissa kisoissa Yu oli lisäksi kymmenes takaa-ajossa ja viidestoista yhteislähdössä.


title: Yu Shumei

text: Maailmancupissa Shumei on yhden MM-mitalin lisäksi sijoittunut neljä kertaa palkintokorokkeelle voittaen yhden kilpailun; tämä tapahtui Holmenkollenin yhteislähtökilpailussa kaudella 2000-2001. Hän sijoittui saman kauden kokonaispisteissä kuudenneksitoista. Hän päätti uransa Salt Lake Cityn olympialaisiin 2002.


title: Armando Manzanero

text: Armando Manzanero Canché (s. 7. joulukuuta 1935 Mérida, Meksiko) on meksikolainen muusikko ja säveltäjä. Häntä pidetään Meksikon sodan jälkeisen ajan merkittävimpänä romanttisen musiikin säveltäjänä.


title: Armando Manzanero

text: Manzanero aloitti musiikin opinnot 8-vuotiaana paikallisessa taidekoulussa. Hän jatkoi opiskelua Méxicossa. 15-vuotiaana, vuonna 1950, hän sävelsi ensimmäisen melodiansa "Nunca en el mundo" (ei koskaan maailmassa). Kappaleesta on sittemmin tehty 21 eri versiota. Vuonna 1951 Manzanero aloitti uransa pianistina.


title: Armando Manzanero

text: Vuonna 1957 hänet palkattiin CBS Internationalin Meksikon osaston musiikilliseksi johtajaksi ja levy-yhtiö EMI:n promoottoriksi. Vuonna 1959 RCA Victorin johtaja kehotti Manzaneroa levyttämään ensimmäisen rakkauslauluja sisältäneen albuminsa. Albumi sai nimen "Mi primera grabación", ensimmäinen levyni. Vuonna 1970 Sid Wayne, joka toimi Elvis Presleyn säveltäjänä, käänsi Manzaneron ”Somos novios” -kappaleen englanniksi. Kappaleen esitti Perry Como ja se oli ehdolla Grammy-palkinnon voittajaksi. Menestyksen kuitenkin tärveli Yhdysvaltalaisen tuomioistuimen päätös plagiarismista. Manzanero joutui palauttamaan kaikki kappaleen englanninkielisen version esittämisestä saamansa tulot. Päätös oli merkittävä isku Manzanerolle, joka oli säveltänyt alkuperäisen kappaleen kaksi vuosikymmentä aiemmin, ja joka itse joutui plagiarismin kohteeksi. Nykyään Manzaneroa pidetään laulun säveltäjänä, ja tuomioistuimen päätöstä vääränä.


title: Armando Manzanero

text: Vuodesta 1982 Manzanero on toiminut Meksikon kirjailijoiden ja säveltäjien yhdistyksen varapuheenjohtajana ja toimii aktiivisesti tekijänoikeuksien puolestapuhujana.


title: Armando Manzanero

text: Manzaneron kappaleita ovat esittäneet muun muassa Christina Aguilera, Tony Bennet, Andrea Bocelli, Il Divo, Elvis Presley, Raphael ja Frank Sinatra.


title: Armando Manzanero

text: Hän on säveltänyt uransa aikana yli 400 kappaletta, joista 50 on saavuttanut kansainvälistä suosiota. Hän on osallistunut lukuisiin televisio- ja radio-ohjelmiin, säveltänyt yli 30 albumia ja tehnyt myös runsaasti elokuvamusiikkia.


title: Álvaro Parente

text: Álvaro Parente (s. 4. lokakuuta 1984 Porto, Portugali) on portugalilainen autourheilija. Myös hänen isänsä oli kilpa-autoilija.


title: Álvaro Parente

text: Parente voitti vuonna 2005 Britannian Formula 3 -sarjan mestaruuden ja kaksi vuotta myöhemmin vuonna 2007 World Series by Renault -mestaruuden. Hän on osallistunut myös muun muassa Italian, Espanjan ja Euroopan F3-sarjoihin 2000-luvun alussa. Parente on kahdella kaudella edustanut Portugalia A1GP-sarjassa. Kaudella 2008 Parente ajoi GP2:ssa Super Nova Racing -tallissa. Hän saavutti ensimmäisen GP2-voittonsa heti kauden avanneessa Espanjan ensimmäisessä kilpailussa. Hänestä tuli samalla ensimmäinen sarjan kilpailun voittanut portugalilainen. Parente otti uransa toisen voiton kaudella 2009 voittamalla Belgiassa. Kaudella 2010 Parente siirtyi Superleague Formula sarjaan. Myöhemmin elokuun lopulla hän teki paluun GP2:siin Scuderia Coloni tiimiin. Hän ajoi heti toiseksi paluukilpailussaan ajaen myös kilpailun nopeimman kierroksen. Toisessa kilpailussaan hän ajoi kolmanneksi.


title: Álvaro Parente

text: Ennen F1-kauden alkua Parente nimettiin uuden Virgin -tallin toiseksi testikuljettajaksi. Sopimus kuitenkin purettiin jo helmikuussa, kun Parentea tukenut matkatoimisto vetäytyi sponsoroinnista.


title: Álvaro Parente

text: Kaudella 2011 Parente pääsi ajamaan GP2:ssa Racing Engineering-tallissa tuuraten Christian Vietorista. Parente ajoi Monacon pitkässä kilpailussa toiseksi. Kesäkuun lopussa ajetussa Euroopan GP:ssä hän siirtyi ajamaan Carlin-talliin ja ajoi sen jälkeen vuoroittain kilpailuja. Vuonna 2012 Parente ajoi FIA GT1 Championship-sarjassa.


title: Palin

text: Palin tarkoittaa seuraavia:


title: DC Shoes

text:
DC Shoes on yhdysvaltalainen kenkä-/vaatemerkkiyhtiö, jonka perusti vuonna 1994 Ken Block ja Damon Way. DC on erikoistunut rullalautailukenkiin kuten myös lumilautailukenkiin, -paitoihin, -housuihin ja -takkeihin.
DC valmistaa myös suoralippaisia, säätövalinnattomia New Era -lippalakkeja, jotka ovat nousseet valtavaan suosioon varsinkin nuorten keskuudessa.


title: Hughes

text: Hughes voi tarkoittaa seuraavia asioita:


title: ZNKR jōdōn Euroopan-mestaruuskilpailut

text: Jōdōssa on järjestetty Euroopan-mestaruuskisoja vuodesta 2002. Kisoissa kilpaillaan sekä joukkuemestaruudesta että yksilömestaruuksista tasoilla mudan (kyū-arvo, ei dan-arvoa), shodan, nidan, sandan, yondan ja godan (1.–5. dan). Joukkueessa on kolme jäsentä, aloittaja ("sempō"), varakapteeni ("fukushō") ja joukkueen kapteeni ("taishō"). Joukkue muodostetaan pääsääntöisesti niin, että kapteeni on kokenein ja aloittaja kokemattomin jōdōka. Joukkueen jäsenten yhteen laskettujen dan-arvojen summa ei saa ylittää kymmentä ja korkein saa olla enintään 5. dan. Tämä sääntö tasoittaa joukkueiden otteluita merkittävästi. Ottelussa kukin jäsen tekee vuorollaan kolme kataa jō-sauvalla, kilpailevan joukkueen jäsentä vastaan siten että oman joukkueen jäsen on hänen miekkaparinaan. Kapteeni toimii ensin miekkapuolena eli uchidachina aloittajalle ja varakapteenille, sitten varakapteeni toimii miekkapuolena kapteenin suorituksessa. Jokainen kilpailija suorittaa eri katat jōdōn 12. katan sarjasta.


title: ZNKR jōdōn Euroopan-mestaruuskilpailut

text: Suomalaiset aloittelevat jōdōkat innostuivat kuullessaan, että jōdōn kolmannet Euroopan mestaruuskisat pidettäisiin Tukholmassa vuonna 2004. Leireillä opettaneet senseit kannustivat heitä osallistumaan kisoihin.


title: ZNKR jōdōn Euroopan-mestaruuskilpailut

text: Alankomaissa pidetyissä ensimmäisissä ZNKR jōdōn Euroopanmestaruuskilpailuissa oli osallistujina 12 Euroopan kendoliiton (EKF) jäsenmaata ja kaikkiaan kilpailijoita eri luokissa oli yhteensä 103.


title: ZNKR jōdōn Euroopan-mestaruuskilpailut

text: Tukholma 2004 oli Suomen jōdō-maajoukkueen debyytti. Kyseessä oli myös suomalaisten jōdōkoiden ensimmäinen kilpailu kautta aikain, sillä tätä ennen ei kotimaassakaan oltu kilpailtu. Suomi osallistui yksilökisoissa shodan-luokkaan ja joukkuekilpailuun. Huolimatta kokemattomuudestaan suomalaiset saivat tuomaripisteitä, vaikka varsinaista menestystä ei vielä tullutkaan.


title: ZNKR jōdōn Euroopan-mestaruuskilpailut

text: ZNKR jōdōn kolmannet EM-kisat Tukholma, Ruotsi 2004


title: ZNKR jōdōn Euroopan-mestaruuskilpailut

text: Bolognan kisoihin mennessä lajin suomalaisten harrastajien määrä oli jo kasvanut ja joukkueessa oli kuusi jäsentä. Suomi osallistui yksilökisoissa mudan-, shodan- ja nidan-luokkiin sekä joukkuekilpailuun. Mudan-luokkaan osallistuivat Jarkko Lakkisto ja Mikko Loponen, joukkueessa varamiehenä oli Niilo Kiesiläinen. Myös Asko Pitkänen saatiin mukaan joukkueen kapteeniksi ja nidan-luokkaan. Shodan-luokassa ja joukkuekisassa edustivat jo Tukholman kisoissa mukana olleet Timo Reenpää ja Mikko Lehmusvyöry.


title: ZNKR jōdōn Euroopan-mestaruuskilpailut

text: ZNKR jōdōn neljännet EM-kisat Bologna, Italia 2005


title: ZNKR jōdōn Euroopan-mestaruuskilpailut

text: Brightonin kisoja oli aikaistettu normaalista syystalvesta syyskesään Taiwanissa 6-11. joulukuuta 2006 järjestettävien kendon kolmansientoista maailmanmestaruuskisojen järjestelyjen takia. Jōdō-maajoukkueen kokoaminen oli tavallista hankalampaa, koska maajoukkueen kapteeni Asko Pitkänen ei voinut osallistua aikaistettuihin kisoihin ja hänen korvaamisensa vaati uudelleenjärjestelyjä joukkueessa. Suomi osallistui yksilökisoissa mudan-, shodan- ja nidan-luokkiin sekä joukkuekilpailuun. Menestystä tuli Mikko Lehmusvyöryn "Fighting Spirit"-palkinnon myötä, mutta myös muut maajoukkueen ottelijat kilpailivat hyvin ja etenivät pooleistaan pudotuspeleihin voittaen etukäteen vahvemmiksi arvioituja vastustajia ja riistäen pisteitä taitavimpien joukosta omissa sarjoissaan. Kolmansissa jōdōn EM-kisoissaan Suomen maajoukkue oli kasvanut tulokkaasta jo varteenotettavaksi vastustajaksi, jota ei kannattanut aliarvioida.


title: ZNKR jōdōn Euroopan-mestaruuskilpailut

text: ZNKR jōdōn viidennet EM-kisat Brighton, Yhdistynyt kuningaskunta 2006


title: ZNKR jōdōn Euroopan-mestaruuskilpailut

text: Pariisissa Suomen 2007 jōdōmaajoukkue jatkoi edellisvuoden hengessä, parastaan tehden. Enää eivät vain muut kisajoukkueet olleet helposti yllätettävissä. Suomi jo tunnettiin ja joukkueen taidot ja henki muistettiin, varteenotettavana kisakumppanina. Suomea edustamassa oli myös uusia kasvoja, SM-kilpailuissa menestyneiden Kari Wilskan ja Niko Hutrin osallistuessa kilpailuun mudan-luokassa. Kisan jälkeisessä tasokoetilaisuudessa suomalaiset kunnostautuivat suorittamalla menestyksekkäästi tasokokeensa korkea-arvoiselle raadille kaikkien kokelaiden läpäistessä oman tasonsa tasokokeen. Suomeen saatiin uusia dan-arvoja kaikkiaan kolme 1. danin ja yhden 3. danin verran. Suomalaisten dan-jōdōkoiden määrä kasvoi kerralla yli 20%.


title: ZNKR jōdōn Euroopan-mestaruuskilpailut

text: ZNKR jōdōn kuudennet EM-kisat Pariisi, Ranska 2007


title: ZNKR jōdōn Euroopan-mestaruuskilpailut

text: ZNKR jōdōn seitsemännet EM-kisat Magglingen, Sveitsi 2008


title: ZNKR jōdōn Euroopan-mestaruuskilpailut

text:
ZNKR jōdōn kahdeksannet EM-kisat Mierlo, Alankomaat 2009
ZNKR jōdōn yhdeksännet EM-kisat Bryssel, Belgia 2010


title: ZNKR jōdōn Euroopan-mestaruuskilpailut

text: ZNKR jōdōn kymmenennet EM-kisat Stevenage (Hertfordshire), Yhdistynyt kuningaskunta 2012


title: ZNKR jōdōn Euroopan-mestaruuskilpailut

text: ZNKR jōdōn yhdennettoista EM-kisat Bryssel, Belgia 2012


title: ZNKR jōdōn Euroopan-mestaruuskilpailut

text: ZNKR jōdōn kahdennettoista EM-kisat Linz, Itävalta 2013


title: Halia

text: Halia (, ”suolainen”) oli kreikkalaisessa mytologiassa merinymfi, haliadi, telkhiinien sisar ja Pontoksen ja Thalassan tytär. Halia synnytti Poseidonille kuusi poikaa ja yhden tyttären, Rhoden, jonka mukaan Rodos sai nimensä.


title: Halia

text: Kun Afrodite kulki pitkin meriä syntymänsä jälkeen, hän halusi pysähtyä Rodoksella, mutta Halian pojat estivät tämän aikeen. Tästä raivostuneena jumalatar löi poikia hulluudella, jolloin nämä makasivat äitinsä väkisin. Poseidonin kuultua tästä hän hautasi poikansa maan alle. Halia puolestaan heittäytyi mereen, ja paikalliset asukkaat antoivat hänelle nimen Leukothea kunnioittaakseen häntä kuolemattomana merenjumalattarena.


title: Halia

text: Halia oli myös yksi Nereuksen viidestäkymmenestä tyttärestä, nereidistä.


title: Mike Rockenfeller

text: Mike Rockenfeller (s. 31. lokakuuta 1983 Neuwied, Rheinland-Pfalz, Saksa) on saksalainen autourheilija.


title: Mike Rockenfeller

text: Rockenfellerin suurimpiin saavutuksiinsa kuuluu muun muassa FIA GT Championship -sarjan GT2-luokan mestaruus kaudelta 2005. Le Mansin 24 tunnin ajosta Rockenfellerilla on kokonaisvoitto vuodelta 2010 sekä GT2-luokan voitto vuodelta 2005. Samassa luokassa hänellä on voitto myös vuoden 2005 Span 24 tunnin ajosta. Vuonna 2006 hän oli mukana voittamassa Nürburgringin 24 tunnin ajoa. Nykyään Rockenfeller ajaa Audia DTM-sarjassa. Vuonna 2013 Rockenfeller onnistui voittamaan DTM-sarjan mestaruuden.


title: Teijirō Tanikawa

text: Teijirō Tanikawa (, s. 20. joulukuuta 1932) on japanilainen kilpauransa päättänyt uimari ja olympiamitalisti. Hän voitti hopeaa 4×200 metrin vapaauintiviestistä Helsingin olympialaisissa vuonna 1952. Tanikawan lisäksi joukkueessa uivat Toru Goto, Hiroshi Suzuki ja Yoshihiro Hamaguchi.


title: Éva Novák

text: Éva Novák-Gerard (8. tammikuuta 1930 – 30. kesäkuuta 2005) oli unkarilainen uimari ja olympiavoittaja. Hän voitti yhteensä neljä olympiamitalia, joista yksi oli kultaa, kaksi hopeaa ja yksi pronssia.


title: Éva Novák

text: Novák saavutti Lontoon olympialaisissa 1948 pronssia 200 metrin rintauinnista ajalla 3.00,2. Seuraavissa olympialaisissa, vuonna 1952 Helsingissä hän voitti kultamitalin 4 × 100 m vapaauintiviestissä sekä saavutti hopeaa 200 metrin rintauinnissa ja 400 metrin vapaauinnissa. Hänen siskonsa Ilona oli myös mukana kultaa voittaneessa vapaauintiviestijoukkueessa.


title: Shelley Mann

text: Shelley Isabel Mann (15. lokakuuta 1937 New York – 24. maaliskuuta 2005 Alexandria, Virginia) oli yhdysvaltalainen uimari ja olympiavoittaja. Hän voitti kaksi olympiamitalia, kummatkin Melbournesta 1956. Mann voitti siellä kultaa 100 metrin perhosuinnista ja hopeaa 4 × 100 metrin vapaauintiviestistä.


title: Shelley Mann

text: Mann nousi vaikeuksien kautta voittoon, sillä hän sairastui polioon kuusivuotiaana. Hän aloitti uimisen, jotta hän tervehtyisi sairaudestaan.


title: Law

text: Law tarkoittaa seuraavia:


title: Jiří Vykoukal

text: Jiří Vykoukal (s. 11. maaliskuuta 1971) on tšekkiläinen entinen jääkiekkopuolustaja. Hän pelasi SM-liigassa 1990- ja 2000-luvuilla. Vykoukal edusti viisi kautta Espoon Bluesia ja kaksi kautta TPS:ää. Hän kuului parhaimmillaan liigan puolustajaeliittiin. Pudotuspeleissä HPK:ta vastaan Hämeenlinnassa keväällä 2000 Vykoukal onnistui iskemään kaksi alivoimamaalia Bluesille saman alivoiman aikana.


title: Jiří Vykoukal

text: Vykoukal on edustanut myös Tšekin maajoukkuetta.


title: Ben Jonson

text: Benjamin "Ben" Jonson (11. kesäkuuta 1572 – 6. elokuuta 1637) oli englantilainen draamakirjailija, runoilija ja näyttelijä. William Shakespearen aikalaisena hän on parhaiten tunnettu satiirisista näytelmistään.


title: Calore Lucano

text: Calore Lucano on joki Italiassa, Campanian, Salernon maakunnassa. Se on Selen merkittävä vasen sivujoki ja pituudeltaan 63 kilometriä. Antiikin aikana joki tunnettiin nimellä Calor.


title: Calore Lucano

text: Joen alkulähde on Cervativuoren pohjoisrinteillä Apenniineillä ja se virtaa Cilenton ja Vallo di Dianon kansallispuiston läpi. Calore Lucanon uoma kulkee korkeiden kiviseinämien läpi Laurinon kunnassa esimerkiksi Monte Pescorubinon rotkossa.


title: Calore Lucano

text: Calore Lucano laskee Seleen lähellä antiikkista Paestumin kaupunkia.


title: Kestilän saha

text: Kestilän saha oli Suomen vanhin höyrysaha, joka sijaitsi Iin kunnassa Alarannan kylällä noin kolme kilometriä Iin kunnan keskustasta.


title: Kestilän saha

text: Sahan perustivat oululaiset liikemiehet. Rakennustyöt aloitettiin vuonna 1858, vaikka senaatin lupa sahalle saatiin vasta 14. toukokuuta 1859. Saha valmistui ja sen toiminta alkoi vuonna 1860. Sahan nimeksi tuli "Gestilä Ångsågverk". Saha lopetti toimintansa vuonna 1908. Sahan piippu on säilytetty muistomerkkinä. Sitä ylläpitävät Iin kunta ja Suomen sahanomistajain yhdistys.


title: Puolen kilon punttisalilla

text: Puolen kilon punttisalilla on suomalaisen Pekka Myllykosken albumi. Se julkaistiin vuonna 1995. Levyllä soittaa kaksi yhtyettä Maltaan Haukat sekä Toilet Doors.


title: Puolen kilon punttisalilla

text: Myllykoski ja Maltaan Haukat


title: Puolen kilon punttisalilla

text: Toilet Doors


title: Kenyū Horiuchi

text: Kenyū Horiuchi (, s. 30. heinäkuuta 1957 Gotenba, Shizuokan prefektuuri) on japanilainen seiyū, joka on tehnyt urallaan yli 175 ääniroolia animeen. Hänet tunnetaan parhaiten Raidenin ääniroolista videopeleissä , ja .


title: Kenyū Horiuchi

text: Horiuchi työskentelee vuonna 2002 perustamassaan yhtiössä Kenyu-Office ja on alkuperäisten ääniroolien lisäksi dubannut japaniksi muun muassa Ben Affleckin, Brad Pittin, Charlie Sheenin ja Ben Stillerin äänet elokuvissa.


title: Vuotoksen tekojärvi

text: Vuotoksen tekojärvi on Vuotosjoen alueelle suunniteltu tekojärvi. Kaavailtu voimala olisi teholtaan 37 MW ja allas olisi pinta-alaltaan 237 km². Altaan rakentaminen nostaisi tuotantoa alapuolisten vesistöjen voimalaitoksissa siten, että vuotuinen energiantuotanto lisääntyisi noin 0,35 TWh.


title: Vuotoksen tekojärvi

text: Vuotoksen altaan rakentamisesta on keskusteltu 1950-luvulta lähtien. Rakentaminen ei ollut vuoden 1961 vesilain puitteissa mahdollista. Myös alueen Natura 2000 -status on este vesivoiman rakentamiselle. Vanhasen II hallitus linjasi hallitusohjelmassaan antavansa vesilain muutoksesta ainoastaan yksimielisen esityksen.


title: Vuotoksen tekojärvi

text: Suomen eduskuntapuolueista Vuotoksen altaan rakentamista kannattavat Keskusta ja Kokoomus, ja vastustavat SDP, Vihreät, Vasemmistoliitto ja RKP. Myös ympäristöjärjestöt vastustavat rakentamista. Näkyvimpiä altaan rakentamisen kannattajia on ollut elinkeinoministeri Mauri Pekkarinen, kun taas Kokoomuksen kansanedustaja Pertti Salolainen on useaan otteeseen ilmaissut vastustavansa hanketta.


title: Vuotoksen tekojärvi

text: Vuonna 2008 Mauri Pekkarisen mukaan Vuotoksen allasta tarvitaan tuulivoiman säätövoimaksi. Nykyinen vesilaki ei anna mahdollisuutta Vuotoksen tekojärven rakentamiseen. Vuotoksen altaan rakentamispäätös kumottiin KHO:ssa vuonna 2002 ja sitä ennen Vaasan hallinto-oikeudessa. Oikeuden mukaan Vuotoksen altaalla olisi pysyviä, syvällekäyviä ja laaja-alaisia haitallisia ympäristövaikutuksia. Vuotos on myös liitetty Natura 2000 -alueeseen. Vuotoksen allas peittäisi museoviraston suojeleman Suvannon kylän Pelkosenniemellä. Suvannon kylä on ainutlaatuinen, koska se on harvoja Lapin kyliä, joka säästyi sodan aikana saksalaissotilaiden polttamiselta.


title: Vuotoksen tekojärvi

text: Vuotoksen altaan yhteydessä on myös usein puhuttu Kollajan altaasta.


title: Vuotoksen tekojärvi

text: Viimeisin allashanke on Kemijoen monitoimiallas. Lapin liiton hallitus pyysi Kemijoki Oy:tä selvittämään tulvasuojelua ja sähköntuotantoa palvelevan tekoaltaan rakentamista Kemijoen vesistöön. Hankkeen haasteellisuudesta huolimatta Kemijoki Oy suostui tekemään pyydetyn selvityksen. Selvitys valmistui vuonna 2011. Tammikuussa 2015 viisi entistä ministeriä – Satu Hassi, Heidi Hautala, Pekka Haavisto, Sirpa Pietikäinen ja Pertti Salolainen – jättivät tekoaltaan sisältämään Itä-Lapin maakuntakaavaan mielipiteen, jossa he tuomitsivat Vuotoksen allashankkeen henkiin herättämisen.


title: Policastronlahti

text: Policastronlahti () on Tyrrhenanmereen kuuluva lahti lounaisessa Italiassa. Se ulottuu Punta degli Infreschi -niemestä Capo Scalea -niemeen. Lahden nimi tulee Santa Marinan kuntaan kuuluvasta Policastro Bussentinon taajamasta, joka tunnettiin Magna Graecian aikana nimellä Pixous ja myöhemmin Rooman valtakunnan ajalla nimellä Buxentum.


title: Policastronlahti

text: Policastronlahti kuuluu kolmeen hallinnolliseen alueeseen: Campania, Basilicata ja Calabria. Basilicatan lyhyt meriraja sijaitsee kokonaisuudessa lahden alueella. Policastronlahden tärkeimmät rantakaupungit ovat Sapri Campaniassa, Maratea Basilicatassa ja Praia a Mare sekä Scalea Calabriassa.


title: Policastronlahti

text: Osa Policastronlahden rannasta kuuluu Cilenton ja Vallo di Dianon kansallispuistoon.


title: Hondurasin–Nicaraguan sota

text: Hondurasin–Nicaraguan sota käytiin vuonna 1907 Hondurasin ja Nicaraguan välillä.


title: Hondurasin–Nicaraguan sota

text: Liberaali José Santos Zelaya nousi Nicaraguan presidentiksi vuonna 1893 vallankaappauksella. Hänen tavoitteenaan oli luoda omalla johdollaan uusi Keski-Amerikan liittovaltio, ja tämän vuoksi hän sekaantui naapurimaiden politiikkaan.


title: Hondurasin–Nicaraguan sota

text: Vuonna 1903 konservatiivi Manuel Bonilla kaatoi Zelayan tukeman Hondurasin liberaalin hallinnon ja nousi maan uudeksi presidentiksi. Vuonna 1906 Zelayan tukemat Hondurasin kapinalliset yrittivät kaataa Bonillan hallituksen. Kun hallituksen joukot ajoivat takaa kapinallisia Nicaraguan puolelle, vaati Zelaya korvauksia niiden aiheuttamista vahingoista. Honduras kieltäytyi maksamasta. Tämän jälkeen Nicaraguan joukot hyökkäsivät Hondurasiin ja voittivat hondurasilaiset 18. maaliskuuta 1907 Namasiguen taistelussa. Tämä oli ensimmäinen kerta, kun konekivääreitä käytettiin Keski-Amerikassa. Hondurasin pääkaupunki Tegucigalpa miehitettiin, Bonilla pakeni Yhdysvaltoihin ja Zelaya nimitti maan uudeksi johtajaksi Miguel R. Dávilan.


title: Hondurasin–Nicaraguan sota

text: Bonilla aloitti uuden sisällissodan liberaaleja vastaan vuonna 1909. Sota päättyi tulitaukoon 1911, jonka jälkeen pidettiin vaalit. Bonilla voitti vaalit, kun hänet valittiin presidentiksi 29. lokakuuta 1911.


title: Merle Haggard

text: Merle Ronald Haggard (6. huhtikuuta 1937 – 6. huhtikuuta 2016) oli yhdysvaltalainen kantrilaulaja-lauluntekijä ja kitaristi. Haggard yhdessä Buck Owensin ja The Strangers -yhtyeensä kanssa loivat kantrimusiikin ns. Bakersfield-soundia.


title: Merle Haggard

text: Haggard joutui vuonna 1957 ryöstön yrityksestä San Quentinin vankilaan ja siellä näkemänsä Johnny Cashin kuuluisan konsertin innoittamana kiinnostui musiikista. 1970-luvulla Haggard oli mukana luomassa outlaw countryn tyylisuuntaa. Haggard teki vielä 2000-luvulla useita varsin hyvin menestyneitä albumeja. 1997 Haggard kutsuttiin Oklahoma Music Hall of Famen jäseneksi tunnustuksena kappaleesta ”Okie from Muskogee”.


title: Merle Haggard

text: Hän teki kymmeniä albumeja, ja kaikkiaan 38 hänen singleään on päässyt listan kärkipaikalle. Lisäksi hän voitti kolme Grammy-palkintoa.


title: Merle Haggard

text: Haggard kuoli 79. syntymäpäivänään keuhkokuumeeseen. Hän oli ennen kuolemaansa joutunut perumaan esiintymisiä ja olemaan sairaalahoidossa.


title: Kansallinen vapautusrintama

text: Kansallinen vapautusrintama tai Kansallinen vapautusarmeija voi tarkoittaa:


title: Telkhiinit

text: Telkhiinit () olivat kreikkalaisessa mytologiassa Rodoksen alkuperäiset asukkaat, jotka tunnettiin myös taitavina metallurgeina.


title: Telkhiinit

text: Nonnos kutsuu heitä Poseidonin pojiksi. Tzetzes mainitsee vanhemmiksi Tartaroksen ja Nemesiksi, Pontoksen ja Gaian tai että he olisivat syntyneet Uranoksen veren hedelmöitettyä Gaian. Eustastios puolestaan kertoo heidän olleen alun perin Aktaionin koiria, jotka muutettiin miehiksi.


title: Telkhiinit

text: Diodoros Sisilialainen kuvaa heidät Thalassan ja Poseidonin jälkeläisiksi, jotka ensimmäisinä tekivät patsaita jumalista. He hallitsivat useita taikakeinoja, joille he pystyivät tuomaan vesi- ja lumisateita ja muuttamaan muotoaan miten halusivat. Heidän taikuuttansa kuvataan myös pimeäksi, ja että he kaatoivat kasvien ja eläimien päälle Styks-virran vettä, johon oli sekoitettu rikkiä, tuhotakseen nämä. Tosin toisten mukaan heidän huono maineensa oli vain kateellisten kilpailijoiden panettelua.


title: Telkhiinit

text: Strabon kertoo telkhiinien olleen ensimmäisiä, jotka työstivät rautaa ja pronssia. Metallien työstämisessä he olivat taitavia, ja heidän aikaansaannoksikseen lasketaan sirppi, jolla Uranos kuohittiin, ja Poseidonin kolmikärki. Telkhiinit olisivat hänen mukaansa tulleet Kreetalta ensin Kyprokselle ja sieltä Rodokselle.


title: Telkhiinit

text: Ovidiuksen mukaan Zeus – inhoten heidän pahuuttaan – tuhosi heidät tulvalla. Servius esittää Apollonin surmanneen heidät suden hahmossa. Telkhiinien jälkeen Rodoksen asuttivat heliadit, Helioksen pojat.


title: The Spiderwick Chronicles (videopeli)

text:
The Spiderwick Chronicles on Stormfront Studiosin kehittämä ja Sierra Entertainmentin julkaisema toimintaseikkailupeli.
Peli on julkaistu vuonna Nintendo DS, PlayStation 2, Wii, Windows ja Xbox 360 -alustoille.
Peli perustuu samana vuonna julkaistuun elokuvaan "Spiderwickin kronikat".


title: The Spiderwick Chronicles (videopeli)

text: Peli sai GameSpotin arvostelussa arvosanaksi 6/10.


title: Irrational Anthems

text: Irrational Anthems on folk metal -yhtye Skycladin kuudes studioalbumi.


title: Kanankoipi

text: Kanankoipi on broilerin lihasta valmistettava uuni-, grilli- tai pikaruoka, jota myydään monissa grillikioskeissa ja valmiiksi pakattuna elintarvikekaupoissa. Uunia käytetään myös broilerinkoipien paistamiseen. Broilerinkoipi voi olla marinoitu.


title: Kanankoipi

text: Broilerinkoipi on irrotettu broilerista. Koivessa on luu, ja sen ympärillä lihasta sekä muut koiven osat.


title: Tissi (kunta)

text: Tissi on kunta Italian Sardinian saarella Sassarin maakunnassa. Siellä on arviolta 2 364 asukasta (vuonna 2015) ja sen pinta-ala on 10,35 neliökilometriä. Tissi sijaitsee noin 170 km Cagliarista luoteeseen ja kuusi kilometriä Sassarista etelään. Sen rajanaapureita ovat Ossi, Sassari ja Usini.


title: Oui Avant-Garde Á Chance

text: Oui Avant-Garde Á Chance on Skycladin seitsemäs studioalbumi. Albumi julkaistiin nopeasti edellisen Irrational Anthems albumin jälkeen.


title: Oui Avant-Garde Á Chance

text: Albumin nimi on sanaleikki, englanniksi lausuttuna; "We haven't got a chance".


title: Luettelo Guitar Hero III: Legends of Rock -pelin kappaleista

text: Seuraava on täydellinen lista "" -pelin kappaleista, Neversoftin kehittämästä musiikkipelistä. Kaikkien konsoleiden pelilevyltä löytyvien kappaleiden kokonaismäärä on 73; se sisältää 42 yksinpelikappaletta, kuusi yhteistyöpelin lisäkappaletta ja 25 bonuskappaletta. PlayStation 3:lle ja Xbox 360:lle on myös saatavilla 25 ladattavaa lisäkappaletta. Näin kappaleiden kokonaismäärä on 98. Tämä ei sisällä välipomojen "battle"-kappaleita. Muita kappaleita, joita ei lasketa kuuluvaksi näihin: kappale, jolla juhlitaan ilmoitusta "istä" (ei enää saatavilla); vain Xbox 360 -julkaisulla toimiva kappale ja vain Xbox 360:ellä toimiva kolmen kappaleen paketti, joka tarvitsee erityisen koodin, jotta sen voi ladata.


text: Seuraavat kappaleet tulevat "Guitar Hero III: Legends of Rock" -pelin mukana. Vihertaustaiset kappaleet ovat yksinpelin encoreja. Sinitaustaiset kappaleet täytyy avata yhteistyö-uramoodissa, ennen kuin niitä voi pelata "quickplayssa". Keltataustaiset kappaleet ovat välipomojen "battle"-kappaleita, eikä niitä voi avata "quickplayhin". PlayStation 3 ja Xbox 360 -julkaisut tarjoavat ilmaisen ladattavan kappalepaketin niiden omissa verkkokaupoissaan, (Xbox Livessä ja PlayStation Storessa) joka sallii pelaajien pelata välipomojen "battle"-kappaleita muilla moodeilla, mukaan lukien "quickplayssä" ja moninpelissä.


text: Lihavoidut kappaleet ovat master-nauhoituksia. Kursivoidut kappaleet sisältävät basson sijasta komppikitaran yhteispelissä.


text: Pelin bonuskappaleet avataan ostamalla ne uramoodissa paitsi Dragonforcen ”Through The Fire And Flames”, joka avautuu kun läpäisee uramoodin millä tahansa vaikeutasolla.


text: Yhdysvalloissa julkaistun CD:n kappaleet. Kyseinen CD sisälsi myös kolme koodia kolmelle kappaleelle Xbox Live -verkkokaupassa.


title: Old Rope

text: Old Rope on Skycladin ensimmäinen kokoelma-albumi. Se sisältää kappaleita ensimmäiseltä viideltä levyltä.


title: Kopernikus (Kuun kraatteri)

text: Kopernikus on halkaisijaltaan 96,07 kilometrin levyinen ja 3,8 kilometriä syvä kraatteri Kuussa tumman Oceanus Procellarumin laavatasangon alueella, koordinaateissa 9,7° N, 20,0° W. Kraatterissa on keskushuippu ja sitä ympäröi sädemäisten valkoisten viirujen alue. Sen mukaan kraatteri on Kuun mitassa nuori. Kraatteri on arvioitu 800 miljoonaa vuotta vanhaksi. Se on nimetty tähtitieteilijä Nikolaus Kopernikuksen mukaan.


title: Guitar Hero (pelisarja)

text: Guitar Hero on musiikkipelisarja, jonka osia on julkaistu sekä Microsoft Windowsille että monille pelikonsoleille. Nykyään sarjan julkaisuista vastaa Activision. Peleissä soitetaan oikeita rock-kappaleita kitaraa muistuttavalla kitaraohjaimella. Peli on saanut huomattavan suosion rytmipelien keskuudessa, ja on yksi maailman myydyimmistä peleistä. Steve Ouimette on auttanut joidenkin "Guitar Hero" -pelien kappaleiden äänittämistä. Pelisarjan kehittäminen lopetettiin viideksi vuodeksi Bungie Studios -pelitalon siirryttyä Activisionin omistukseen ja pelien vähäisen myynnin takia. Vuonna 2015 pelisarja heräsi taas eloon "Guitar Hero Live"-pelin julkaisun myötä.


title: Guitar Hero (pelisarja)

text: Peliohjaimena toimii punainen, musta tai valkoinen Gibson SG:n mallinen kitaraohjain, jonka kaulassa on viisi eriväristä näppäintä, ns. "fretiä" (ylimmästä alimpaan: vihreä, punainen, keltainen, sininen ja oranssi) jotka edustavat tavallisen otelaudan välejä. Ohjaimen rungossa on valkoinen pala, ns. "strum bar", joka taas edustaa kielien näppäilyä. Näitä yhdessä käyttämällä pystyy soittamaan pelissä vastaan tulevia nuotteja. Pitkissä nuoteissa voi käyttää vibrakampea eli "whammy baria" vinguttamaan nuotteja (korkeammaksi ja matammaksi). Se toimii ylös-alas (kitaran rungosta) heiluttamalla. Pelissä voi käyttää myös "hammer-oneja" sekä "pull-offeja" siten, että ensimmäisen nuotin tullessa painaa "Strum barin" alas (tai ylös) ja jos toinen nuotti tulee heti perään, voit vain vaihtaa sormesi kyseiselle "fretille" käyttämättä toiseen kertaan strum baria. Guitar Heron kitaraohjain toimii kuten yksikielinen kitara, jos nuotit ovat tavallisia nuotteja (eivät sointuja), eli voit pitää alempia (kauempana kitaraohjaimen rungosta) "fretejä" miten vain, jos vain ylin "fret" on oikein painettuna.


title: Guitar Hero (pelisarja)

text: Xbox 360:lla ohjain on valkoinen Gibson X-plorer.


title: Guitar Hero (pelisarja)

text: "Guitar Hero" -peli debytoi PlayStation 2:lla Yhdysvalloissa marraskuussa 2005. Euroopassa peli julkaistiin huhtikuussa 2006. "Guitar Heron" tunnetuimpia kappaleita lienevät Deep Purplen ”Smoke on the Water”, Red Hot Chili Peppersin ”Higher Ground”, David Bowien ”Ziggy Stardust”, Bostonin ”More Than a Feeling”, Sum 41:n ”Fat Lip”, Ozzy Osbournen ”Bark at the Moon”, Audioslaven ”Cochise”, White Zombien ”Thunder Kiss ’65”, Franz Ferdinandin ”Take Me Out” ja Ramonesin ”I Wanna Be Sedated”.


title: Guitar Hero (pelisarja)

text: "Guitar Hero II" julkaistiin PlayStation 2:lle ja Xbox 360:lle marraskuussa 2006. Pelin tunnetuimpia kappaleita lienevät Lynyrd Skynyrdin ”Free Bird”, Bucketheadin ”Jordan”, Black Sabbathin ”War Pigs”, Reverend Horton Heatin ”Psychobilly Freakout”, Rushin ”YYZ”, Van Halenin ”You Really Got Me”, Kissin ”Strutter”, Guns N’ Rosesin ”Sweet Child O’ Mine” ja Rage Against the Machinen ”Killing In The Name”.


title: Guitar Hero (pelisarja)

text: Guitar Hero: Rocks the 80s (Yhdysvalloissa "Guitar Hero Encore: Rocks the 80s") julkaistiin PlayStation 2:lle heinäkuussa 2007. Pelissä on nimensä mukaan teemana 1980-luku ja kappaleet ja hahmojen teema ovat sen mukaisia. Pelin tunnetuimmat kappaleet lienevät Dion ”Holy Diver”, Iron Maidenin ”Wrathchild”, Asian ”Heat of the Moment”, Poisonin ”Nothin’ But a Good Time”, Twisted Sisterin ”I Wanna Rock” ja Scorpionsin ”No One Like You”.


title: Guitar Hero (pelisarja)

text: "Guitar Hero III: Legends of Rock" julkaistiin PlayStation 2:lle, Xbox 360:lle, Microsoft Windowsille, PlayStation 3:lle, ja Wiille marraskuussa 2007. "Guitar Hero III" sisälsi ennätysmäärän kappaleita (73) ja ennätysmäärän alkuperäisien artistien soittamia kappaleita (51 eli 70 %). Harmonix Music Systems ei kehittänyt enää "Guitar Hero III":a. Peliin tuli myös uusi moninpelimuoto ”Battle Mode”, ja kitaraohjain on langaton.


title: Guitar Hero (pelisarja)

text: Pelin tunnetuimpia kappaleita lienevät Metallican ”One”, Scorpionsin ”Rock You Like A Hurricane”, Black Sabbathin ”Paranoid”, Sex Pistolsin ”Anarchy in U.K.”, Guns N’ Rosesin ”Welcome to the Jungle”, Iron Maidenin ”The Number of the Beast”, The Rolling Stonesin ”Paint it Black”, Kissin ”Rock and Roll All Nite”, Eric Johnsonnin ”Cliffs Of Dover”, Santanan ”Black Magic Woman” ja Dragonforcen ”Through the Fire and Flames”.


title: Guitar Hero (pelisarja)

text: Activisionin mukaan peliä oli myyty tammikuuhun 2009 yli miljardilla dollarilla, mikä tekee siitä maailman eniten myydyn ja tuottaneen videopelin ja ensimmäisen, joka ylitti miljardin dollarin rajan.


title: Guitar Hero (pelisarja)

text: "Guitar Hero: Aerosmith" julkaistiin PlayStation 2:lle, Xbox 360:lle, PlayStation 3:lle ja Wiille Euroopassa kesäkuussa 2008. Peli sisältää nimensä mukaan Aerosmithin, Aerosmithin inspiroijien, Aerosmithin kanssa soittaneiden ja Aerosmithin pitämien artistien ja yhtyeiden kappaleita.


title: Guitar Hero (pelisarja)

text: "Guitar Hero: On Tour" on Nintendo DS:lle julkaistu peli. Pelin mukana tulee ohjaimeksi nelinäppäiminen ”kitaran kaula”. Peli ilmestyi Euroopassa heinäkuussa 2008.


title: Guitar Hero (pelisarja)

text: "Guitar Hero World Tour" (tunnetaan myös nimillä "Guitar Hero 4" ja "Guitar Hero IV") julkaistiin vuoden 2008 marraskuussa. Peli on saatavilla PlayStation 2:lle, PlayStation 3:lle, Xbox 360:lle ja Wiille. Verrattuna vanhoihin pelisarjan osiin "World Tourissa" on uutta se, että pelissä on mahdollisuus käyttää myös joissain pelipaketeissa mukana tulevia tai erikseen ostettavia rumpuohjaimia ja mikrofonia (laulu), esimerkiksi "SingStarin" mikrofonit toimivat pelissä. Näin peliin voi osallistua yhtä aikaa 1–4 pelaajaa. Pelin tunnetuimpia kappaleita lienevät Jimi Hendrixin ”Purple Hazen” liveversio sekä ”The Wind Cries Mary”, Michael Jacksonin ”Beat It”, Foo Fightersin ”Everlong”, Bon Jovin ”Livin’ On A Prayer”, Survivorin ”Eye Of The Tiger” ja Smashing Pumpkinsin ”Today”.


title: Guitar Hero (pelisarja)

text: "Guitar Hero: On Tour Decades" julkaistiin vuoden 2008 loppupuolella Nintendo DS:lle.


title: Guitar Hero (pelisarja)

text: "Guitar Hero: Metallica" julkaistiin toukokuussa 2009. Pelin kappaleista suurin osa on Metallican kappaleita. Muut kappaleet ovat joidenkin heihin vaikuttaneiden artistien kappaleita.


title: Guitar Hero (pelisarja)

text: "Guitar Hero: Smash Hits" julkaistiin kesäkuussa 2009. Peli sisältää kappaleita peleistä "Guitar Hero", "Guitar Hero Encore: Rock the 80s", "Guitar Hero II" ja "Guitar Hero III: Legends Of Rock".


title: Guitar Hero (pelisarja)

text: "Guitar Hero: Modern Hits" julkaistiin vain Nintendo DS:lle. Peli ilmestyi vuoden 2009 kesäkuussa.


title: Guitar Hero (pelisarja)

text: "Guitar Hero: Van Halen" julkaistiin Pohjois-Amerikassa joulukuussa 2009 ja Euroopassa alkuvuodesta 2010. Peli sisältää Van Halenin klassikkokappaleita ja myös heidän musiikkiinsa vaikuttaneiden artistien kappaleita, kuten esimerkiksi Judas Priest, Queen ja Deep Purple.


title: Guitar Hero (pelisarja)

text: "Guitar Hero 5" julkaistiin syyskuussa 2009. Tunnetuimmat kappaleet lienevät Nirvanan ”Smells Like Teen Spirit”, Jeff Beckin ”Scatterbrain”, Kings of Leonin ”Sex on Fire”, Kissin ”Shout It Out Loud”, Rammsteinin ”Du Hast”, Bon Jovin ”You Give Love a Bad Name” ja Thin Lizzyn ”Jailbreak”.


title: Guitar Hero (pelisarja)

text: "DJ Hero" julkaistiin vuoden 2009 lopussa. Pelissä on useita genrejä ja täysin uusi DJ-levysoitin, jolla soitetaan kappaleita. Pelin DJ:tä ovat muun muassa DJ Shadow, Z-Trip, DJ AM, Grandmaster Flash, DJ Jazzy Jeff ja Daft Punk.


title: Guitar Hero (pelisarja)

text: Pelin idea on lähestulkoon sama kuin muissa, paitsi "Band Herossa" genre on pop/rock. Lisäksi pelin soittimia on uudistettu.


title: Guitar Hero (pelisarja)

text: "Guitar Hero Vip Pass" on lisäosa "Guitar Hero World Touriin", "Guitar Hero 5" ja "Guitar Hero Metallicaan". Lisäosan mukana tulee lisää biisejä peleihin.


title: Guitar Hero (pelisarja)

text: "Guitar Hero: Warriors of Rock" julkaistiin syyskuussa 2010.


title: Guitar Hero (pelisarja)

text: "DJ Hero 2" julkaistiin syksyllä 2010, ja se on toinen DJ-peli sarjassa.


title: Guitar Hero (pelisarja)

text: "Guitar Hero Live" julkaistiin lokakuussa 2015. Pelissä on uudenlainen kitaraohjain sekä "live"-yleisö. Peli on jaettu kahteen eri osioon: "Live" ja "GHTV". Live osiossa pelataan ilman verkkoyhteyttä ja saatavana on rajallinen määrä kappaleita. GHTV-osiossa kilpaillaan muita pelaajia vastaan ja siihen on saatavana satoja eri kappaleita. Vuoden 2018 aikana pelin ylläpitäjä katkaisi kaikkien eri pelialustojen GHTV-pelimuodon, koska se ei saavuttanut odotettua suosiota.


title: Kopernikus (täsmennyssivu)

text: Kopernikus voi tarkoittaa ainakin seuraavia:


title: The Answer Machine?

text: The Answer Machine? on folk metal -yhtye Skycladin kahdeksas studioalbumi, joka julkaistiin vuonna 1997.


title: Outrageous Fourtunes

text: Outrageous Fourtunes on rajoitetun erän akustinen EP Skycladilta. Se julkaistiin aluksi The Answer Machine? albumin erikoisversion bonukseksi, mutta myöhemmin sitä myytiin yhtyeen keikoilla. EP julkaistiin myös ilmaiseksi internetissä huonommalla laadulla.


title: Aristarkhos (kraatteri)

text: Aristarkhos on antiikin kreikkalaisen tähtitieteilijä Aristarkhoksen mukaan nimetty kraatteri Kuussa. Sen läpimitta on 40 kilometriä ja syvyys neljä kilometriä. Kraatteri sijaitsee ympäristöstä koholla olevalla Aristarkhoksen tasangolla.


title: Aristarkhos (kraatteri)

text: Kraatterin alueella on spektritutkimusten mukaan keskushuipussa anortosiitti-nimistä syväkivilajia. Ulompi kraatterin valli on plagioklaasi-maasälpäpitoista oliviinipitoista troktoliittia. Hubble-kaukoputkella Aristarkhoksen alueelta on löydetty titaani- ja happipitoista ilmeniittia, jollainen saattaa kiinnostaa tulevia kuuaseman perustajia kaivostoiminnan kohdeaineena.


title: Aristarkhos (kraatteri)

text: Kraatterin lähellä näkyy tuliperäisiä muodostumia, muun muassa niin sanottuja rillejä, romahtaneita laavatunneleita, jotka ovet syntyneet juoksevan, hitaasti jähmettyvän laavan virrattua. Aristarkhoksen lähellä on Vallis Schröterin laakso ja Rimae Aristarchus -rilliverkosto.


title: Aristarkhos (kraatteri)

text: Aristarkhos-kraatterin lähellä ovat tähtitieteilijät ja harrastelijat nähneet tavallista useammin TLP-ilmiöitä eli odottamattomia kirkastumisia ja värinmuutoksia.


title: Aristarkhos (kraatteri)

text: Kraatterin läheltä on havaittu nousevan radioaktiivista radon 222:ta.


title: Giánnis Amanatídis

text: Ioánnis ”Giánnis” Amanatídis (, s. 3. joulukuuta 1981 Kozáni, Kreikka) on kreikkalainen jalkapalloilija, joka edustaa seurajoukkuetasolla Eintracht Frankfurtia. Hän on pelannut Kreikan maajoukkueessa. Pelipaikaltaan Amanatídis on hyökkääjä.


title: Giánnis Amanatídis

text: Amanatidiksen perhe muutti Saksaan Ioanniksen ollessa 9-vuotias ja asettui Stuttgartin kaupunkiin, jossa Amanatídis liittyi SC Stuttgartin juniorijoukkueeseen. Kahden vuoden kuluttua hän kuitenkin siirtyi VfB Stuttgartin jalkapalloakatemiaan. Vuonna 2002 Amanatídis aloitti Bundesliiga-uransa juuri Stuttgartin joukkueessa, pelattuaan jo jonkin aikaa lainalla alemmissa divisioonissa. Amanatidiksen liigadebyytti jäi kunnolla tekemättä ja hänet päästettiin Lainalle Eintracht Frankfurtiin, joka pelasi silloin 2. Bundesliigassa. Seuraavana kesänä Ioannis siirtyi ilmaiseksi 1. FC Kaiserslauteniin. Hän edusti Kaiserslautenia yhden kauden, kunnes siirtyi pysyvästi Eintrachtiin, joka oli noussut Bundesliigaan.


title: Giánnis Amanatídis

text: Frankfurtissa Amanatídis nousi joukkueen runkopelaajaksi ja on vakiinnutti pitkäksi aikaa paikkansa avauskokoonpanossa. Hyvien otteidensa ansiosta hän nousi kaudeksi 2007-2008 Frankfurtin kapteeniksi. Tämän jälkeen häntä kiusasivat sitkeät loukkaantumiset. Amanatadis jatkoi pelaamistaan Frankfurtissa vuoteen 2011 asti, jolloin hän ajatutui riitoihin Eintrachtin päävalmentajan Armin Vehin kanssa. Veh pudotti Amanatidiksen harjoittelemaan Eintrachtin kakkosjoukkueen kanssa. Amanatídis ilmoitti lopettavansa uransa 14. heinäkuuta 2011.


title: Giánnis Amanatídis

text: Maajoukkuedebyyttinsa hyökkääjä teki vuonna 2002, josta lähtien hän on pelannut maajoukkueessa epäsäännöllisesti ennen vuoden 2008 EM-karsintaa. Esimerkiksi vuonna 2004 Amanatídis ei osallistunut EM-kisoihin, joissa Kreikka voitti kultaa. Viimeisissä karsinnoissa Amanatídis pelasi 18 ottelua ja viimeisteli maalin kahdesti. Ottelussa, jossa Kreikka voitti vieraskentällä Turkin 1-0 Amanatídis oli ainoa maalintekijä. Amanatídis kuului Kreikan joukkueeseen myös vuoden 2008 EM-kisoihissa, joissa Kreikka jäi alkulohkonsa viimeiseksi ja hävisi kaikki ottelunsa. Amanatídis pelasi turnauksessa 196 minuuttia, tekemättä kuitenkaan yhtään maalia.


title: Secret of Mana

text: Secret of Mana (alkup. nimi Seiken densetsu 2 ()) on Squaren (nyk. Square Enix) kehittämä ja alun perin 1993 Super Nintendo Entertainment Systemille julkaisema "Seiken densetsu" -toimintaroolipelisarjan videopeli. Se uudelleenjulkaistiin 2008 Virtual Consolessa.


title: Secret of Mana

text: "Secret of Manassa" esiintyi ensimmäisen kerran myöhemmissäkin "Seiken densetsu" -osissa käytettyjä aineksia, kuten Mana-henget, flammiella ratsastaminen ja pelihahmon ympärillä oleva kehävalikko. Peli on saanut kiitosta erityisesti musiikistaan sekä eloisaksi ja värikkääksi kuvatusta grafiikastaan. Se on useaan otteeseen myös valittu yhdeksi kaikkien aikojen parhaista peleistä.


title: Secret of Mana

text: Edetäkseen ylhäältä kuvatussa "Secret of Manassa" pelaajan on matkustettava hahmojen välisissä keskusteluissa viitattuun kohteeseen ja yleensä voitettava siellä kohdattu vihollinen tai hankittava jokin tietty esine. Pelin ympäristöjä ovat kaupungit, luolastot ja niihin johtavat polut. Myöhemmässä vaiheessa pelaaja voi myös ohjata flammie-olentoa Mode 7 -grafiikalla luodun maailmankartan yllä.


title: Secret of Mana

text: Peli käytti ensimmäisenä sarjassaan kehänmuotoista valikkojärjestelyä, jonka pelihahmoa ympäröivät kuvakkeet esittävät eri toimintoja. Eri valikkoja on useita, ja niitä vaihtaakseen pelaajan on painettava peliohjaimen ylä- tai alanäppäintä; kuvakkeesta toiseen taas siirrytään oikeata tai vasenta suuntanäppäintä painamalla. Kehävalikoiden kautta pelaaja voi säätää pelin asetuksia, liittää hamoille varusteita, käyttää esineitä ja taikoja sekä seurata hahmojensa nykyistä tilaa.


title: Secret of Mana

text: "Secret of Manassa" on 3 pelattavaa hahmoa, joista pelaaja ohjaa yhtä kerrallaan. Valittua hahmoa seuraavat ryhmäläiset liikkuvat ja hyökkäävät tekoälyn sääteleminä. Peli sisältää myös 2–3 pelaajan moninpeliominaisuuden, jolla voi ohjata manuaalisesti useampaa kuin yhtä hahmoa. Kun konsolista irrotetaan jollekin pelihahmolle osoitettu ohjain, kyseinen hahmo siirtyy automaattisesti tekoälyn ohjattavaksi.


title: Secret of Mana

text: "Secret of Manan" keskeisin hahmo on Mana-miekan vapauttanut poika. Hänen lisäkseen pelattavissa ovat nuori tyttö ja haltia, jotka kykenevät käyttämään magiaa. Pelissä hahmoille ei ole annettu oletusnimiä, mutta japanilaisen version ohjekirjassa heihin viitataan nimillä Randi (poika), Purim (tyttö) ja Popoi (haltia).


title: Secret of Mana

text:
Randin hiisiltä pelastanut Purim on Pandoran kuningaskunnan prinsessa. Purim jättää kotinsa suututtuaan isälleen, joka lähetti tyttärensä rakastaman soturin suorittamaan hengenvaarallista tehtävää. Luolakääpiöiden keskuudessa asuva Popoi taas liittyy Randin seurueeseen saadakseen takaisin muistinsa, jonka hän menetti kotipaikkaansa iskeneen tulvan takia.
Manan voimalla vahvistunut sivilisaatio käytti löytämäänsä avun lähdettä mahtavan Mana-linnakkeen luomiseen. Tämä sai maailmaa tarkkailevat jumalat suuttumaan, mikä johti Mana olemassaoloa uhanneeseen tuhoisaan sotaan. Tilanteen lähestyessä täydellistä tuhoa Mana-miekkaa käyttänyt soturi murskasi linnakkeen, ja sen luonut sivilisaatio kuihtui. Rauha palasi maailmaan, mutta uhka samanlaisen yhteenoton toistumisesta on ajan myötä kasvanut.


title: Secret of Mana

text: Potoksen kylästä poistunut poika kohtaa matkallaan kiveen uponneen miekan. Hän päättää vetää aseen kivestä tietämättömänä siitä, että se on todellisuudessa voimakas Manan miekka. Teon seurauksena miekka menettää pojan kotikylää suojelleen vaikutuksensa, ja useat hirviöt hyökkäävät Potokseen. Kylästään karkotettu poika saa ritari Jemalta ohjeen matkata lännessä sijaitsevaan Vesipalatsiin, jotta maailmaa suojaava voima voitaisiin palauttaa.


title: Secret of Mana

text: Kehityksen alkuvaiheessa Square oli aikonut julkaista "Secret of Manan" ensimmäisenä pelinään Super Nintendon CD-lisälaitteelle. Vielä julkistamatonta SNES-CD:tä kehittävien Nintendon ja Sonyn yhteistyö kuitenkin päättyi, ja peli oli lopulta sovitettava konsolin jo olemassa olevalle kasettiformaatille. "Seiken densetsu" -sarjan luojana tunnettu Kōichi Ishii toimi pelin ohjaajana ja pääsuunnittelijana. Tuottaja Hiromichi Tanaka vastasi konsepti- ja järjestelmäsuunnittelusta. Pääohjelmoija oli Nasir Gebelli.


title: Secret of Mana

text: Japaninkielisen käsikirjoituksen käänsi englanniksi Ted Woolsey, jolle annettiin 30 päivää käännöksen työstämiseen. Suhteellisen kiireiseillä aikataululla pyrittiin siihen, että peli olisi ehditty julkaista hyvissä ajoin joulumarkkinoita varten. Woolsey kohtasi myös muita kääntämiseen liittyviä haasteita: Englanninkielinen teksti oli laadittava hyvin tiivistetyssä muodossa, jotta se olisi mahtunut "Secret of Manan" 16-megabittiselle pelikasetille. Koska alkuperäistä käsikirjoitusta muutettiin vielä senkin jälkeen, kun se oli annettu Woolseyn käännettäväksi, joutui hän usein myös muokkaamaan jo kääntämiään kohtia.


title: Secret of Mana

text: Square Enixin helmikuussa 2004 julkaiseman tiedotteen mukaan "Secret of Manaa" on toimitettu maailmanlaajuisesti 1,83 miljoonaa kappaletta, josta 330 000 oli Japanin ulkopuolisilta alueilta.


title: Secret of Mana

text: Eri pelilehdet ja -sivustot ovat ottaneet pelin hyvin vastaan. "Electronic Gaming Monthlyn" mielestä "Secret of Mana" kuului viime aikojen vaikuttavimpiin roolipeleihin. Lehti kiitteli esimerkilliseksi luonnehtimaansa moninpeliä, vaikka juonta ja hahmojen automaattiohjausta se ei pitänyt erityisen hyvinä. "GamePro" kaipasi peliin pientä hienosäätöä mutta piti sitä joka tapauksessa yhtenä vuoden parhaimmista SNES-julkaisista ja erinomaisena vastineena pelaajan rahoille.


title: Secret of Mana

text: Arvion 90% antaneen RPGFanin mielestä "Secret of Mana" oli todellinen klassikko ja hyvä lisä Pohjois-Amerikassa julkaistuille Square-peleille. Englanninkielisen käännöksen katsottiin olevan hyvin laadittu, ja grafiikka ja äänenlaatu todettiin korkeatasoisiksi 16-bittiseltä peliltä. Thunderbolt ei pitänyt peliä klassikkona ja moitti latteaksi kuvaamaansa yksinpeliä ja vähäpätöisenä pitämäänsä tarinaa. Sivusto kuitenkin luokitteli "Secret of Manan" mainioksi peliksi perusteinaan RPGFaninkin arvostama moninpeli ja ikimuistoiseksi kutsuttu musiikki. Vastaavia kehuja antoi myös Cubed³, joka puolestaan kritisoi hahmojen litteitä spriteja ja tekoälyä.


title: Secret of Mana

text: Squaren historiaa käsittelevässä artikkelissaan GameSpot kutsui "Secret of Manaa" yhdeksi yhtiön SNESille kehittämistä mestariteoksista. Helmikuussa 2004 "Secret of Mana" lisättiin GameSpyn Hall of Fameen. GameSpy totesi pelin olevan "yksi konsolihistorian parhaimmista toimintaroolipeleistä" ja "ehkä aikaansa edellä". Vuoden 2006 alussa "Famitsūn" lukijat äänestivät "Secret of Manan" 97. kaikkien aikojen parhaaksi peliksi. GameFAQsin käyttäjiltä se sai sijalle 52 riittävän äänimäärän, kun taas IGN:n viimeisimmässä valinnassa sen sijoitus oli 79. "Secret of Mana" on päässyt 100 parhaan joukkoon aiemmissakin IGN:n äänestyksissä. Sivusto on pitänyt arvossa pelin musiikkia, moninpeliä ja hahmonkehitystä.


title: Secret of Mana

text: "Secret of Mana Original Soundtrack" sisältää "Secret of Manan" 44 Hiroki Kikutan säveltämää musiikkikappaletta. Levy julkaistiin aluksi Japanissa vuonna 1993 "Seiken densetsu 2 Original Sound Versionina" () ja seuraavana vuonna Yhdysvalloissa. Julkaisuissa ei ole muita eroja kuin eri kielillä olevat kappaleet ja toisenlaiset pakkaukset.


title: Secret of Mana

text: Pelin kappaleista tunnetuimpia on sen alkumusiikkina toimiva "Fear of the Heavens", jonka IGN nimesi 7. parhaaksi roolipelien tunnuskappaleeksi. "Fear of the Heavensia" kuvattiin "pehmeäksi ja taianomaiseksi".


title: 195 Eurykleia

text: 195 Eurykleia on päävyöhykkeen asteroidi, jonka löysi 19. huhtikuuta 1879 Johann Palisa. Taivaankappale nimettiin Eurykleian mukaan, joka oli kreikkalaisessa mytologiassa Odysseuksen imettäjä ja ensimmäinen, joka tunnisti naamioituneena kotiinpalanneen isäntänsä.